source.ba | Poznato hoće li BiH od Srbije tražiti izručenje Marokanca osumnjičenog za ubistvo Jasmina Berovića?\nU toku je procedura izručenja osumnjičenog nadležnim organima u Bosni i Hercegovini, navodi se u saopštenju MUP-a Srbije, a informaciju je potvrdio i Josip Grubeša, državni ministar pravde BiH.\nGrubeša je kazao da će od Srbije tražiti izručenje uhapšenog Marokanca koji se sumnjiči za ubistvo Saralije Jasmina Berovića na Otesu prije osam dana.\nGrubeša je pojasnio da se sada čeka dokumentacija Tužilaštva KS, s obzirom da je djelo počinjeno na teritoriji BiH.\n-Čim nam Tužilaštvo pošalje dokumentaciju mi ćemo od Srbije tražiti izručenje. U tome nema nikakve sumnje, s obzirom na to da je ova osoba bila na potjernici i za njima se tragalo, kaže Grubeša.\nPripadnici Ministarstva unutrašnjih poslova Srbije uhapsili su državljanina Maroka S.E.D. (31), osumnjičenog da je, sa još nekoliko osoba, učestvovao u ubistvu državljanina Bosne i Hercegovine J.B. u Sarajevu 17. novembra.\nOsumnjičeni je lociran i uhapšen u hostelu u Beogradu, gde se skrivao u, kako se pretpostavlja, namjeri da pobegne u neku od zemalja u regionu, saopštio je MUP.\nHapšenje je rezultat zajedničkog rada i razmjene informacija srbijanske i sarajevske policije, prenosi oslobođenje.


Provera rada Fondacije Dragica Nikolić za predsednika Srbije - uvredljiva | Insajder\nProvera rada Fondacije Dragica Nikolić za predsednika Srbije - uvredljiva\nNakon serije tekstova koje je o radu Fondacije Dragica Nikolić objavio Insajder.net, Agencija za borbu protiv korupcije pokrenula je postupak utvrđivanja povrede Zakona o borbi protiv korupcije od strane predsednika Tomislava Nikolića. To je potvrdio i sam Nikolić, navodeći da je Agencija naložila fondaciji njegove supruge da dostavi spisak donatora.\nNa godišnjoj konferenciji za novinare Tomislav Nikolić je veliki deo svog izlaganja posvetio humanitarnom radu svoje supruge. Nikolić je rekao da je Fondacija do sada prikupila milijardu i 200 miliona evra i da taj novac nije iz budžeta i nije iz javnih preduzeća. Ocenio je da su se mnogi ogrešili napadajući njegovu porodicu za dobročinstvo koje je nemerljivo u novijoj istoriji.\nPredsednik je naveo da je pre više od mesec dana dobio vrlo uvredljivo pismo od Agencije za sprečavanje korupcije u kom se kaže da postoje indicije da je poslovanje Fondacije skopčano s koruptivnim radnjama i da donatori Fondacije mogu imati privilegije u Srbiji.\n„Fondacija je reagovala tako što je dostavila Agenciji spisak donatora, ali s oznakom da to ne može da bude dostupno javnosti, isključivo Agenciji. Ako nađe koruptivnu radnju, ako nađe kriminalca da je finansirao Fondaciju, onda mogu slobodno da objave“, rekao je Nikolić i dodao kako smatra da ovo pismo predstavlja napad na predsednika Republike, ali i predsednika Vlade, jer sve javne nabavke idu preko Vlade.\n„ Ako neko ima privilegija zato što donira Fondaciju, onda to znači da na nekom tenderu može da dobije neki posao. Ko to organizuje? Vlada Srbije. Agencija sumnja u Vladu da se bavi koruptivnim radnjama za račun Fondacije“, naveo je Nikolić, dodajući da Fondacija nikada nije imala nijednu zajedničku akciju s Vladom.\nPredsednik Srbije je istakao i da prema važećem zakonu fondacija njegove supruge nije u obavezi da imena donatora učini javnim.\nIako prema važećem Zakonu o zadužbinama i fondacijama privatne fondacije nisu dužne da objave imena svojih donatora, zbog moguće trgovine uticajem u slučaju Dragice Nikolić s pravom se postavlja pitanje ko su pojedinci i kompanije koje pomažu njen humanitarni rad i da li to čine zbog potencijalne lične koristi i dobrih odnosa s predsednikom države. Na ta pitanja Insajder net već mesecima čeka odgovore od Fondacije Dragica Nikolić i od predsednika Nikolića.\nTakođe, Zakon o Agenciji za borbu protiv korupcije propisuje da lice povezano s funkcionerom ne može da primi poklon koji je u vezi s vršenjem javne funkcije funkcionera i da funkcioner ne sme da koristi javnu funkciju za sticanje bilo kakve koristi ili pogodnosti za sebe ili povezano lice.\nNakon teksta u kom je Drago Kos, dugogodišnji predsednik Grupe država Saveta Evrope za borbu protiv korupcije, za Insajder.net rekao da Agencija za borbu protiv korupcije ima instrumente i obavezu da u ovom slučaju ispita moguće povrede Zakona o Agenciji za borbu protiv korupcije, Agencija je na osnovu naših pitanja pokrenula postupak.\nKako je Insajder već objavio, na početku rada kancelarija Fondacije je bila u zgradi Predsedništva, na državnoj adresi, u zgradi čije održavanje plaćaju građani Srbije. Takođe, zvaničan sajt Fondacije funkcioniše kao poddomen zvaničnog sajta Predsednika Republike, a kontakti na sajtu predsednikove supruge su isti oni koje koristi predsednik, iz čega se može zaključiti da zaposleni u Predsedništvu primaju platu iz budžeta, a rade i za privatnu fondaciju.\nTakođe, način na koji je predsednik govorio o fondaciji njegove supruge ukazuje da je i sam angažovan u njenom poslovanju.\nPredsednik Nikolić tokom svojih zvaničnih državničkih aktivnosti često promoviše rad Fondacije i uspehe te fondacije koristi za lični marketing.\nNa to upućuje i komentar predsednika na kraju jučerašnjeg izlaganja. „Ne znam što još da uradimo osim da prekinemo to da radimo, onda nas niko neće pominjati. Ali ovako će jednog dana ostati zgrade, u njima će neko da se rađa, da pobeđuje bolest, neko od mojih Nikolića biće ponosan na to“, rekao je predsednik i objasnio da želi da iza sebe ostavi nešto poput Kapetan Mišinog zdanja, za koje svi znaju, iako ne znaju ko je on.\nOno što predsednik nije rekao je da je Miša Anastasijević, Kapetan Miša, bio poznati trgovac, a da njegova zaostavština nije nastala u vreme dok je obavljao državnu funkciju.


M. D. Miljković | 14. okt 2017.\nBez slobodnih medija nema slobodnih građana, niti slobodnog društva, te zato građani pitanje medijskih sloboda moraju da shvate kao atak na njihova prava, a ne kao problem novinarske struke, jedan je od zaključaka sa večerašnje tribine o opstanku slobodnih štampanih medija, koju su organizovali Pokret Novi optimizam uz podršku Grupe za slobodu medija.\nKako su na početku tribine organizatori imali problema sa osvetljenjem, moderator i glavni urednik Kikindskih Željko Bodrožić, kazao je da bi učesnici bez problema mogli govoriti i u mraku, jer trenutna medijska slika u Srbiji nije ništa drugačija.\nNovinarka nedeljnika Vreme Jovana Gligorijević, poručila je da novinari treba da se bore za medijske slobode, te da se ne bi ni pojavila na tribini kada bi mislila da nema nade i da stvari ne mogu da se poprave, te da bi se na kraju krajeva bavila nekim poslom u kome ima novca, a ne novinarstvom.\nOna smatra da borba Grupe za slobodu medija ima smisla, jer je važno građanima objasniti zašto je bitno da postoje slobodni mediji, a političarima zašto je važna kritika njihovog rada.\n– Mi smo oni koji u ime građana postavljaju pitanja koja su u njihovom interesu, kako bi tačno znali šta rade oni koje su na izborima delegitali. Bez slobodnog novinarstva nema funkcionalne države, demokratskog društva niti građanskih sloboda – istakla je Gligorijević.\nDragoljub Draža Petrović, glavni urednik Danasa, podsetio je na pritiske i hajku u provladinim glasilima, koje je naš list pretrpeo posle teksta o bratu tadašnjeg premijera, koji je bio naslovljen „Ko je Andrej Vučić. Petrović je naveo da su od tog trenutka oglašivači pod pritiskom Vlade počeli masovno da se povlače iz Danasa, što je trebalo da bude opomena da nije pametno zadirati u „zabranjene teme“.\n– Nezavisni mediji u Srbiji trpe konstantne pritiske, a jedan od primera koji imamo u Danasu je taj da niko iz SNS ne želi da daje izjave za naš list. Na taj način, vladajuća partija nas sprečava da se bavimo onime što nazivamo objektivno novinarstvo, zbog toga što izostaje odgovor druge strane – rekao je Petrović.\nPredsednik Fondacije Slavko Ćuruvija Ilir Gaši, naglasio je da je veoma srećan jer smatra da su se novinari formiranjem Grupe za slobodu medija napokon uozbiljili, te što je solidarnost među medijskim delatnicima na većoj stopi nego ranije. On je novinare koji su formirali Grupu uporedio sa talasom, koji raste na svakoj tački koju obuhvati.\n– Želim da verujem u taj rast, iako možda u ovom trenutku ne znam da li ćemo moći da se izborimo za svoj cilj. Problem slobode medija je toliko veliki i strukturalan da je budalasto verovati da će biti rešen brzo i lako – ocenio je Gaši.\nIpak, on kao uspeh dosadašnje akcije ističe solidarnost medju novinarima koji, kako je zapazio, prethodnih godina nisu imali snage da iskorače iz svog hermetičnog viđenja situacije.\nDraža Petrović Ilir Gaši Jovana Gligorijević Kikindske Štampa Za slobodu medija Željko Bodrožić\n← Brnabić spremna za razgovor o medijima\nBjeregard: Srbija najgori primer kršenja medijskih sloboda na Balkanu →


Nova OTP banka Srbija startuje sa radom\nNova OTP banka Srbija a.d. Novi Sad, nastala kao rezultat procesa integracije OTP banke Srbija a.d. Beograd (bivše Societe Generale Srbija) i Vojvođanske banke a.d. Novi Sad, počela je sa radom. Najkompleksnija bankarska integracija ikad realizovana na… »\nZa dan 50.000 hiljada potpisalo da se otkažu Olimpijske igre\nInternet peticiju kojom se traži otkazivanje Olimpijskih igara u Tokiju ovog leta, potpisalo je nekoliko desetina ljudi. Peticiju su većinom potpisali stanovnici Tokija, Osake i nekoliko drugih oblasti u kojima je proglašeno vanredno stanje zbog… »\nDvojica muškaraca nakon svađe pretukla brata\nPolicija u Novom Pazaru uhapsila je A. B. (42) iz ovog grada zbog sumnje da je izvršio krivično delo teška telesna povreda. On se sumnjiči da je sinoć, oko 22 sata, u porodičnoj kući, sa svojim bratom (29) za kojim policija intenzivno traga, posle… »\nFinale Lige šampiona će se igrati u Turskoj sa publikom\nUEFA je potvrdila da će se finale Lige šampiona održati u Istanbulu i izrazila nadu da će finalisti, Čelsi i Mančester siti, dobiti po 4.000 ulaznica. Spekulisalo se da bi finale Lige šampiona moglo da se premesti iz Istanbula pošto u finalu… »\nFilijala Budućnosti u ABA ligi, bivši igrač Zvezde MVP VIDEO\nKošarkaši Studentskog centra iz Podgorice plasirali su se u ABA ligu pobedom u drugom rangu regionalnog takmičenja. Oni su protiv Sparsa iz Sarajeva igrali dve utakmice i u njima rešili pitanje pobednika, mada su u drugom susretu poraženi sa 72:71… »\nEK pozvala na smirenje tenzija u Lamanšu\nEvropska komisija pozvala je danas na smirenje tenzija nakon što su Francuska i Velika Britanija uputili brodove ka ostrvu Džerzi zbog spora oko prava na ribolov posle Bregzita. „Nastavljamo razgovore sa Velikom Britanijom i pozivamo na smirenje“… »\nNova: Britanci poslali 2 naoružana broda: Napeto kod ostrva Džerzi\nPrinc iz Lihtenštjana ubio najvećeg medeveda u Rumuniji\nGrupe za zaštitu životne sredine optužile su princa iz kraljevske porodice Lihtenštajna da je ubio najvećeg medveda u Rumuniji, uprkos zabrani trofejnog lova na velike mesojede. Rumunska grupa Agent Green i austrijska organizacija VGT navele su u… »\nFK Novi Pazar saopštio je da predlaže Rasima Ljajića za prvog čoveka Fudbalskog saveza Srbije, uz osvrt na inicijativu predsednika Srbije Alekasandra Vučića u borbi protiv neregularnosti i devijacija u srpskom fudbalu. „Žalosno je i porazno da na… »\nAustrija kupuje 42 miliona doza vakcina protiv korone\nAustrijska vlada donela je odluku o nabavci 42 miliona dodatnih doza vakcina protiv korona virusa za 2022. i 2023. godinu. Za te potrebe odobreno je 800 miliona evra, sa opcijom povećanja svote. Od dodatnih doza vakcina koje Austrija namerava da nabavi… »\nTraga se za telom devojke, svedok: „Vikali su i zapomagali“\nNa Gružanskom jezeru tokom celog popodneva i večeri traje potraga za telom devojke J. Đ. (20) iz Kragujevca, koja se danas oko 17.00 sati utopila. Jezerom patroliraju čamci ribočuvarske službe koji pretražuju širok pojas oko mesta na kome se… »\nNova: Užas na Gružanskom jezeru: Utopila se devojka\nNova pre 30 minuta\nTo je navijač: Ed Širan sponzoriše svoj klub u Engleskoj\nNikolina Pišek otkrila zbog čega ju je vređala Severina\nNova pre 12 minuta\nPrimena dogovora najvažnija, bojkot i dalje „kamen u cipeli“


Dodik: Rezolucija 1244 biće rehabilitovana - 21.06.2020, Sputnik Srbija\nSrpski član Predsedništva BiH Milorad Dodik izjavio je danas da Srbija ima jasan pristup pitanju Kosova i da će biti rehabilitovana Rezolucija 1244 Ujedinjenih... 21.06.2020, Sputnik Srbija\nsvet, vesti, milorad dodik, rezolucija 1244, region\n16:24 21.06.2020 (Osveženo: 03:58 26.08.2021)\nSrpski član Predsedništva BiH Milorad Dodik izjavio je danas da Srbija ima jasan pristup pitanju Kosova i da će biti rehabilitovana Rezolucija 1244 Ujedinjenih nacija.\nOn je rekao da je to jedina rezolucija koja postoji za Kosovo, te da ona garantuje teritorijalni integritet Srbije i na Kosovu i da je još na snazi, kao što su na snazi izvorni Dejtonski sporazum i mnogi međunarodni akti.\n"Mislim da je ključno pitanje poštovanje međunarodnih akata. Proglašenje Kosova je bilo jednostrano, mimo međunarodnog prava, uz podsticaj bivše američke administracije. Pokazalo se da jedna moćna Amerika tog vremena nije uspela da nametne rešenje mimo relevantnih rezolucija Saveta bezbednosti kakva je 1244", rekao je Dodik novinarima u Banjaluci.\nOn je ocenio da je Srbija promenila svoj regionalni, politički i geostrateški položaj i da više nije mesto gde može da se "zaleti neki službenik američke administracije i uzme šta hoće", prenosi RTRS.\n"Više nije to vreme, više to niko ne može da uradi ni u Republici Srpskoj. Niko ne kaže da Amerika nije moćna i treba poštovati njenu snagu, ali isto će tako Amerika morati jednog dana da prizna greške prema srpskom narodu, njegovoj satanizaciji i da prizna štetu koju su nam nanele bivše američke administracije", poručio je Dodik.\nPrema njegovim rečima, moraće da priznaju i greške po pitanju Kosova i Dejtonskog sporazuma koji je, kako kaže, kreiran i napravljen u Americi, a srpski narod ga je jako teško prihvatio.\nDejton, Kumanovo, Prespansko jezero… Šta Amerikanci sad „kuvaju“ u Beloj kući — za Kosovo\n"Međutim, kada je sporazum potpisan zalagali smo se za izvorni Dejton, ali je prevarom raznih administracija američkih i evropskih, te visokih predstavnika, taj sporazum promenjen u smeru onoga što je bio interes Bošnjaka muslimana, a na štetu Hrvata i Srba, a najviše na štetu državno-pravnog statusa Republike Srpske", napomenuo je Dodik.\nDodao je da je cilj Republike Srpske da taj status vrati u okvire izvornog Dejtona, te da se Republika Srpska ni za šta drugo ne zalaže nego za izvorni Dejton.


Advokati Beograd – ugovori u privredi - Advokatska Kancelarija Slavica Janjić\nAdvokati Beograd – ugovori u privredi\nPoslovne aktivnosti privrednih subjekata u koje stupaju u prometu robom i/ili u prometu novcem prate različite vrste ugovora, bez kojih njihovo poslovanje ne bi ni bilo moguće. Svi ugovori, koje privredni subjekti mogu da zaključe sa drugim pravnim licima ili fizičkim licima, nisu i privredni ugovori ili ugovori u privredi. Samo određeni ugovori se smatraju ugovorima u privredi i to su oni ugovori koji imaju određene specifičnosti, koje ih definišu kao privredne ugovore – specifičnosti po formi i vrsti zaključenja.\nUgovori u privredi su oni ugovori koje privredne organizacije,\nkao i imaoci radnji i drugi pojedinci koji u vidu registrovanog zanimanja obavljaju neku privrednu delatnost,\nzaključuju među sobom u obavljanju delatnosti koje čine predmete njihovog poslovanja ili\nsu u vezi sa registrovanim delatnostima privrednih subjekata.\nUgovori u privredi su regulisani Zakonom o obligacionim odnosima, kao i drugim zakonima koji bliže određuju predmet privrednog ugovora.\nPredmet ugovora u privredi je najčešće promet robe ili vršenje različitih usluga u vezi sa prometom robe. Ostale specifičnosti ugovora u privredi uključuju i izričitu pažnju ugovornih strana, rešavanje sporova u nadležnosti trgovinskih sudova, tipska forma ugovora i njihova masovnost.\nNačela, koja se primenjuju kod sklapanja ugovora u privredi, obuhvataju:\n1. slobodu ugovaranja i autonomiju volje u pogledu izbora druge ugovorne strane,\n2. konsensualnost, koja znači da je po pravilu dovoljna izjava volja bez formalnosti, uz izuzetak ugovora u privredi koji su u pisanoj formi.\nPrema Zakonu o obligacionim odnosima, ugovori u privredi su u načelu neformalni, ali isti zakon predviđa niz ugovora u privredi u pismenoj formi: ugovor o prodaji sa obročnim otplatama cene, ugovor o građenju, ugovor o trgovinskom zastupanju, ugovor o angažovanju ugostiteljskih kapaciteta, ugovor o osiguranju, ugovor o jemstvu i za ugovor o kreditu.\nPre zaključenja ugovora u privredi, može se drugom privrednom subjektu i/ili fizičkom licu, uputiti ponuda za zaključenje ugovora (po svojoj formi je to predlog za zaključenje ugovora), koja sadrži sve one elemente koji se smatraju bitnim za samo zaključenje ugovora. Izričitim prihvatanjem ponude, smatra se da je ugovor zaključen. Ukoliko se i bez izričite saglasnosti ponude, posao izvrši, primenjuje se načelo konsensualnosti.\nNaročite vrste zaključenja ugovora u privredi se javljaju kada je neophodno njihovo brzo zaključenje. U naročite vrste zaključenja privrednih ugovora se ubrajaju:\n• ugovori zaključeni preko telefona, putem telegrama, preko teleprintera i drugih sistema veza kao što je internet, e-mail, konferencijska veza preko skajpa ili drugih internet aplikacija,\n• zaključivanje ugovora po pristupu (adhezijom) gde je neophodno da uslovi ugovora budu poznati i drugoj ugovornoj strani, kao što su ugovori o turističkim uslugama, ugovori iz oblasti osiguranja, ugovor o kreditu,\n• ugovori u privredi zaključeni preko zakonskih zastupnika i punomoćnika.\nZa ugovore u privredi su karakteristična i prisutna sredstva obezbeđenja, koja mogu biti različite vrste, zavisno od vrste privrednog ugovora, samog posla koji je predmet ugovaranja i dogovora ugovornih strana. Sredstva obezbeđenja izvršenja ugovora u privredi mogu biti: kapara, odustanica, ugovorna kazna, zaloga, jemstvo.\nVrste ugovora u privredi, koje su najčešće prisutne:\n– ugovor o kupovini i prodaji robe (ugovor o kupoprodaji),\n– ugovor o posredovanju,\n– ugovor o komisionu.\nSve vrste ugovora mogu imati i međunarodni karakter ukoliko je neka od ugovornih strana nerezident, te se tada dodatno primenjuju zakoni i načela koji važe u međunarodnom prometu robe i usluga.\nAngažovanjem advokata za privredno pravo odnosno advokata za privredu (advokat za ugovore) osigurava se upoznavanje ugovornih strana sa zakonskim pravima i obavezama koje proističu iz pojedinih vrsta ugovora, pravna valjanost ugovorenog posla ukoliko privredni ugovor sačini advokat za ugovore, čime se i sigurnost u izvršenje posla povećava. U slučaju tužbi po osnovu neizvršenja odredbi privrednog ugovora, advokat za privredno pravo odnosno advokat za privredu (advokat za ugovore) zastupa privredne subjekte pred sudom u cilju ostvarivanja pravom zagarantovanih ugovorenih obaveza.\nAdvokat Slavica JanjićAdvokat za privredno pravoAdvokat za trgovinsko i privredno pravoAdvokat za trgovinsko pravoAdvokat za ugovoreAdvokat za ugovore u privrediAdvokati BeogradPoslovno pravoPrivredni subjektiPrivredno pravoPromet robePružanje uslugaUgovorUgovori u privrediZakon o obligacionim odnosima


Press Online :: Politika :: VUČIĆ STIGAO U BEČ! Predsednik Srbije doputovao u radnu posetu Austriji\n01. 02. 2018. - Autor: PressOnline\nVUČIĆ STIGAO U BEČ! Predsednik Srbije doputovao u radnu posetu Austriji\nPredsednik Srbije Aleksandar Vučić doputovao je danas popodne u Beč, u radnu posetu Austriji, na poziv šefa austrijske države Aleksandera van der Belena\nVučić će kasnije popodne imati sastanak sa predstavnicima Privredne komore Austrije i austrijskim privrednicima, koji već rade u Srbiji ili žele da investiraju u našoj zemlji.\nPredsednik Vučić će sutra, kako najavljuju iz kabineta predsednika Austrije, biti dočekan sa vojnim počastima ispred Predsedništva Austrije, nakon čega je planiran razgovor u četiri oka šefova dve države.\nSlede razgovori predsednika Austrije i Srbije nastaviti uz prisustvo delegacija dve zemlje, a po završetku sastanka Van der Belen i Vučić će se obratiti medijima.\nPredsednik Srbije sastaće se u Beču i sa novim austrijskim kancelarom Sebastijanom Kurcom, a nakon sastanka predviđeno je takođe zajedničko obraćanje medijima.\nNa kraju posete predsednika Srbije Beču planiran je sastanak sa predsednikom austrijskog parlamenta Volfgangom Sobotkom.\nGlavna tema razgovora šefa srpske države sa austrijskim domaćinima, pored bilateralne saradnje, biće, kako je najavljeno, i situacija u regionu i pre svega približavanje Srbije EU.\nAustrijski kancelar Sebastijan Kurc najavio je, u intervjuu Tanjugu, da će sa predsednikom Vučićem razgovarati o tome kako Austrija tokom predsedavanja Evropskoj uniji, u drugoj polovini godine, može doprineti daljem podsticanju evropske perspektive Srbije.\n- Između Austrije i Srbije postoje izvanredni odnosi - rekao je Kurc u susret poseti šefa srpske države, zakazanoj samo mesec dana od kako je preuzeo kormilo nove austrijske vlade.


Kipar:Turska “gusarska država”, ne poštuje međunarodno pravo – SveVesti.net\nKipar:Turska “gusarska država”, ne poštuje međunarodno pravo\nKipar tvrdi da Turska sada pokušava da buši u području koja je već licencirano energetskim kompanijama Eni iz Italije i Total iz Francuske, prenosi AP.\nOvo bi bio četvrti takav pokušaj Turske od prošlog jula, kada je poslala bušilice pod pratnjom ratnog broda na zapad i istok ostrva, i drugi put da je turski brod bušio u bloku koji je licenciran kompanijama Eni i Total.\nKipar je naveo da je, uprkos uspostavljanju energetskih partnerstava među zemljama na istoku Sredozemlja, Turska odlučila da sama “krene putem međunarodne ilegalnosti” i da je “provokativno ignorisala” ponovljene pozive Evropske unije da zaustavi svoje ilegalne aktivnosti.\nEU je usvojila i mehanizam za sankcionisanje pojedinaca ili kompanija uključenih u ilegalno bušenje na Kipru.\nTurska, međutim, insistira na tome da štiti svoja prava i interese, kao i interese kiparskih Turaka, u energetskim izvorima u regionu. Kaže da je vršenje aktivnosti bušenja deo sporazuma sa kiparskim Turcima.\nPrevious Amfilohije: Ako hoće da budu naslednici kralja Nikole neka dođu da se krste sa svojim narodom\nNext U Crnoj Gori i danas litije i molebani: “Vlada iskopala duboku jamu u koju će se jednog dana strovaliti”


Victoria Beckham želi svoj rijaliti program, jedna osoba joj stoji na putu – Tračara\nNakon što se vratila na youtube i ponovo osposobila svoj kanal, Victoria Beckham sada planira da ode korak dalje i napravi sopstveni rijaliti o sebi i svojoj porodici!\nNaime, kako je izvor blizak manekenki potvrdio, njoj je dosta glasina i spekulacijama o njenoj porodici kojima su strani tabloidi svakodnevno preplavljeni i želi javnosti da pokaže istinitu sliku o svom životu i braku.\nPored toga, Victoria smatra da bi joj rijaliti dao više poena kod publike i ponovo je stavio u centar pažnje i aktuelnih dešavanja.\n“Victoria želi da prikaže svetu drugačiju sliku o sebi“, tvrdi izvor. “Muka joj je od glasina koje redovno čita o sebi i Davidu. Smatra da bi rijaliti dao ljudima prikaz u njihov pravi život i da bi konačno mogli da ih upoznaju na pravi način.”\nMeđutim, koliko god da je Victoria spremna na ovako drastičan potez, ipak postoji jedan problem – David Beckham.\n“Victoria je veoma uporno i verujem da će na kraju dobiti ono što želi” , napominje izvor\nPovezane temedavid beckham, hot, victoria beckham\nZvezde Granda večeras bez Karleuše: pogledajte najavu


Ubla spremna za druženje i rekreaciju u prirodi – Град Требиње\nUbla spremna za druženje i rekreaciju u prirodi\nCilj Gradske uprave na čelu sa gradonačelnikom Lukom Petrovićem je da izletištu Ubla vrate stari sjaj.\nNa zubačkim Ublima danas je boravilo više od 50 članova Fudbalskog kluba Leotar.\n“Odigrali smo nekoliko utakmica pa smo sa drugarima iz Planinarskog društva organizovali jednu šetnju i druženje u prirodi, bilo nam je lijepo danas i radujem se dolasku ponovo na Ubla“ rekao je Miloš fudbaler FK Leotara.\nOvom aktivnošću nastavilo se sa realizacijom plana Gradske uprave da se svakog vikenda na ovom izletištu okupljaju članovi sportskih i ostalih kolektiva, kako bi se promovisao zdrav život i druženje u prirodi, ali i turistički potencijali koje pružaju Ubla.\nDruženja na Ublima će trajati tokom cijelog jula i avgusta, uz podršku Gradske uprave i članova Planinarskog društva „Vučji zub“, koji su se i ovoga puta uključili u promociju zdravog života i turističkih potencijala ovog područja.\nTagovi: Gradska uprava Sport Trebinje Ubla


Ovo staro, muško ime davalo se da čuva decu od zla i bolesti: Nose ga oni koji su "vatreni i silni" - Ona.rs - Telegraf\n29. maj 2022. | 11:03\nPoslednjih godina ovo ime za dečake ponovo se vraća u modu\nIme Ognjen je srpsko tradicionalno, muško ime koje je slovenskog porekla, a značenje mu je veoma zanimljivo i datira od davnina.\nPretpostavlja se da ime Ognjen vodi poreklo iz staroslovenskog jezika i to od reči "oganj" u značenju vatra, žar, žarište, užaren, vatren...\nPrema verovanju stari Sloveni su ovo ime smatrali magijskim i zaštitničkim, pa su ga davali muškoj deci, kako bi svaki dečak imena Ognjen imao moć da se "vatreno i silno" suprotstavi svakom zlu i bolestima.\nSimboličko značenje imena Ognjen predstavlja "onog koji je pun žara", "silan i strastven", "koji ume da opeče neprijatelja vatrom i munjaom, "koji u sebi ima strast i silinu vatre". Dečake sa ovim imenom naši preci su smatrali sinovima ognja.\nStari Latini su govorili da je ime čovekova sudbina i da utiče i na karakter. Prema toj staroj izreci, ali i prema verovanju na prostorima Balkana smatralo se da je Ognjen predodređen da bude "strastvena i silovita osoba", "onaj koji ima žara i želju za borbom", "onaj ko je neustrašiv i hrabar", kao i "onaj ko je pun snage i želje za pravdom".\nNajpoznatiji nadimci i imena od milja za muško lično ime Ognjen su: Ogiša, Ogi, Ognjenko, Ognja...\nVeruje se da su i neka druga muška imena izvedena iz ovog, a među njima najčešća i najpoznatija su: Ognjan, Gorjan, Vatroslav, Jaroslav, Ognjilo i Vjatroslav.\nMuško ime Ognjen, ima i svoje ženske varijante od kojih su najzastupljenije: Ognjenka ili Ognjanka, dok je poznato i lično izvedeno prezime od imena Ognjen koje glasi Ognjenović ili Ognjanović.\nRoditelji se decenijama nisu odlučivali da svojim tek rođenim dečacima nadenu ovo ime, ali poslednjih godina ono se vraća u modu.\nPrema statističkim podacima u poslednjih nekoliko godina muško lično ime Ognjen nije bilo među sto najdavanijih imena za novorođene dečake u Bosni i Hercegovini.\nU Republici Srpskoj ime Ognjen takođe se našlo na listi od najčešće davanih imena za sve novorođene dečake, i zauzelo je 32. mesto do 100.\nU Republici Srbiji poslednjih godina ime Ognjen je postalo veoma popularno i zauzima visko 17. mesto među 100 imena za svu mušku novorođenčad.\nU Republici Hrvatskoj ime Ognjen se nije našlo u najdavanijih 100 muških imena, iako postoji mogućnost da je ime davano sporadično.\nOd nama susednih zemalja, ime Ognjen rado daju još i u Makedoniji, Crnoj Gori, ali i u zemljama širom sveta u određenim varijacijama i to pre svega u Grčkoj, Rusiji,Ukrajini, Češkoj, Slovačkoj, Sloveniji i Bugarskoj.\nNeki od poznatih Ognjena su: jugoslovenski narodni heroj i revolucionar Ognjen Prica, nekada poznati jugoslovenski fudbaler Ognjen Petrović, srpski fudbaleri Ognjen Vranješ i Ognjen Ožegović, proslavljeni srpski košarkaši Ognjen Dobrić i Ognjen Aškrabić, kao i njihov kolega po soprtu Ognjen Jaramaz.\nOnih koji nose ovo ime ima i u svetu umetnosti, a među njima su scenarista i dramaturg Ognjen Obradović, kao i glumaci producent Ognjen Kopuz, kao i Ognjen Ogi Radivojević, muzičar i nekadašnji pevač grupe "Flamingosi" i voditelj Ognjen Amidžić.\nPoznati srpski atletičar triatlonac jeste Ognjen Stojanović.\nZanimljivo je da Srpska pravoslavna crkva slavi takozvane "ognjene praznike", koji su među hrišćanima označeni u crkvenom kalendaru kao "crveno slovo", a neki od njih su - Ognjena Marija i Sveti prorok Ilija ili poznatiji u narodu kao "Ilija Gromovnik".\n"Ognjena kapija" je ime istorijskog romana koji je 1998. godine napisao američki autor Stiven Presfild.\nOvo ime nose veliki borci čistog srca: Hrabri su i poslati od Boga da se bore za mir\nDečaci koji nose ovo starinsko ime predodređeni su za veliki uspeh: Rođeni su da vladaju\n5 starih srpskih, muških imena koja smo zaboravili, a koja imaju posebno značenje\nšta znači ime Ognjen


Rezultat pretrage za pojam: eps distribucija\nEPS i ODS zvanično razdvojeni\nBEOGRAD – Osnivačka prava EPS-a nad ODS „EPS Distribucijom“ preneta su od danas na Vladu Srbije, što će omogućiti dalji razvoj obe državne kompanije koje neće biti privatizovane i niti će smanjivati broj zaposlenih, poručeno je danas nakon potpisivanja ugovora.\nZorana Mihajlović udaljila Bajatovića sa sastanka\nBEOGRAD - Potpredsednica Vlade i ministarka energetike Zorana Mihajlović sastala se danas sa direktorima javnih preduzeća iz njenog resora, a saopštenje njenog kabineta sadržalo je i jednu dosad neviđenu napomenu: ministarka je sa sastanka "udaljila" Dušana Bajatovića, direktora Srbijagasa.\nEPS: Uspešna reorganizacija, do 2020. ukupno 5.000 radnika manje\nBEOGRAD - Elektroprivreda Srbije se uspešno reorganizuje od 2014. godine, uvedeni su savremeni principi poslovanja, a broj zaposlenih je do sada smanjen za oko 2.500 radnika, kažu u tom javnom preduzeću.\nBEOGRAD - Savet Komisije za zaštitu konkurencije doneo je danas rešenje kojim je operator distributivnog sistema EPS Distribucija Beograd kažnjena sa 330 miliona dinara.\nKomisija pokrenula postupak protiv EPS Distribucije\nBEOGRAD - Komisija za zaštitu konkurencije Srbije objavila je danas da je pokrenula postupak protiv EPS Distribucije Beograd zbog sumnje da je to preduzeće zloupotrebilo dominantan položaj.\nEPS Snabdevanje pripojeno Elektroprivredi Srbije\nBEOGRAD - Privredno društvo "EPS Snabdevanje" pripojeno je od danas Javnom preduzeću "Elektroprivreda Srbije", u okviru procesa reorganizacije tog javnog preduzeća radi efikasnijeg i profitabilnijeg poslovanja.\nEPS: Gubitak u 2014. čak 10,5 milijardi dinara\nBEOGRAD - EPS je prošle godine u maju pretrpeo velike štete usled poplava koje su prekinule rad elektrana i kopova uglja rezultiravši uvozom uglja i električne energije.\nPRIJE 133954 MIN\nPRIJE 379257 MIN\nPRIJE 463921 MIN\nPRIJE 1468937 MIN\nPRIJE 1949689 MIN\nPRIJE 2491486 MIN\nPRIJE 2686210 MIN\nPRIJE 2786732 MIN\nPRIJE 3208789 MIN


Danas se suočavamo sa neviđenim nivoima promena unutar regulatornih okvira, prihvaćanja pravila i zahteva za izveštavanjem. Svesni ste toga da vaša organizacija mora da ublaži rizike koje to predstavlja, uključujući regulatorni, reputacioni i finansijski rizik, ali to izaziva nekoliko izazova kao što su:\nKako obezbediti da se to postigne uz maksimalnu efikasnost i vrednost vašeg poslovanja?\nKako obezbediti odgovarajuće procese i politike da bi bili usklađeni?\nKako znate koje podatke držite za svoje klijente, bilo putem internih ili spoljnih izvora podataka?\nIsporuka dubinske analize vaših klijenata – Customer Due Diligence (CDD) u jednoj usluzi, D&B Onboard omogućuje vam provođenje procesa CDD-a i verifikacije s pravim uvidom podataka na globalnom nivou. Omogućuje vam izgradnju vlastitih podataka o kupcima i procesima s CDD-om te poboljšanje i efikasnost korišenja D&B - ovih pouzdanih podataka uklopljenih u samom rešenju.\nIspunjava više zahteva za dubinsku analizu kupca na jednom mestu.\nEfikasnije organizovanje podataka dubinske analize.\nPruža dosljedne podatke na globalnom nivou.\nPomaže smanjiti sve regulatorne rizike.\nOmogućuje vam da što prije počnete raditi s klijentom.\nRadi u skladu s vašim CDD pravilima i procedurama.\nD&B je jedinstveno pozicioniran da bi vam pružio pouzdane podatke koji su vam potrebni za ispunjenje vaših potreba za CDD-om, od inicijalnih nadzornih kontrola do stalnog praćenja vaših kupaca.\nRadimo sa preko 100 finansijskih institucija i organizacija za pružanje profesionalnih usluga da bismo im pomogli da efikasno ispoštuju svoje CDD zahteve i zadovoljavaju regulatorne zahteve. Razumemo da nemaju sva preduzeća iste potrebe i uspešno smo radili sa velikim i malim organizacijama da bismo razvili robusna regulatorna rešenja da bismo zadovoljili njihove potrebe.\nNudimo vam niz fleksibilnih rešenja za zadovoljavanje vaših jedinstvenih potreba putem online usluga ili integracijom podataka u vlastite sisteme i procese.\nMi razumemo podatke i vaše zahteve\nMi u D&B -u živimo i dišemo podatke, svaki dan pretvaramo ih uvide spremne za poslovanje. Razumemo da želite biti sigurni da imate najbolje podatke dostupne na tržištu i koristimo našu stručnost da biste dobili najbolje:\nDUNSRight ™ je kvalitativan proces D&B -a koji vam daje poverenje da koristite D&B-ov uvid. To je najobimniji i najstroži proces koji pretvara poslovne informacije i podatke u informacije za donošenje odluka.\nImamo najveću svetsku bazu podataka sa informacijama o više od 210 miliona firmi.\nNa našu bazu podataka dnevno se vrši više od 1,5 miliona ažuriranja\nD & B DUNS® broj je jedinstveni identifikator koji povezuje relevantne podatke da bi smanjio duple zapise i pružio jedinstven pogled na organizaciju.\nNaši podaci se uvek prikazuju na isti logičan i dosledan način, bez obzira na to gde se firma nalazi, što omogućuje jednostavno upoređivanje.


Naučite deta kada i zbog čega da kaže "izvini" - mojabeba.rs\nMnogi roditelji se pre ili kasnije zabrinu za ponašanje svoje dece. Iako vam se čini da se stvar otela kontroli, postoje metode koje vam mogu pomoći da vaše dete nauči i oseti magičnu reč „izvini“…\nStručnjaci za vaspitanje dece slažu se da mališane ne bi trebalo forsirati da kažu “izvini” kada urade nešto pogrešno. Međutim, to ne znači da deca treba da budu potpuno slobodna. Odrasli bi trebalo da decu nauče zbog čega nešto što su uradili nije dobro i istovremeno im daju lekciju o manirima. Prisiljavanje malog deteta da kaže “izvini” nakon što udari ili ujede drugo dete, na primer, primorava neubedljivo i neiskreno “izvini” nakon kojeg se ponašanje neće promeniti.\nIskoristite loše ponašanje kao trenutak da naučite dete lepim manirima\nRoditelji često misle da su neki dečji postpupci trenutni i da se neće ponoviti. Međutim, ukoliko ćutite stavljate detetu do znanja da to što radi nije toliko važno i da nužno neće biti nikakvih posledica.\nU predškolskom uzrastu deca počinju da uče o empatiji, a osećanja su često veoma snažna. Kada dete nauči da je njegov postupak učinio da se drugo dete oseća tužno ili besno, na primer, može imati veći uticaj na njega nego bilo koja kazna. Uloga odraslih treba da bude da detetu pomognu da razume, najpre, da je njegovo ponašanje uzrokovalo da se drugo dete oseća loše (bilo fizički ili emocionalno), a zatim, da prihvati odgovornost i da se oseti odgovornim za svoje postupke.\nTagovi: dečji postpupci empatija ideja lepi maniri ljubav odgovornim za svoje postupke oseti nevoljeno ponašanje predškolski uzrast stručnjaci vaspitačice vaspitanje dece\nNajneverovatnije tradicije na koje zemlje širom sveta obeležavaju rođenje bebe\nReči koje roditelji upućuju svojoj deci mogu imati veliku moć - od njih često zavisi da li će dete na život gledati sa optimizmom i razvijati svoje...\nDeca koja su odgajana u strogoći, kasnije su puno uspešnija u životu, tvrdi nedavno istraživanje. Ravnoteža u toplini i disciplini mnogo je bolja o...\nOd dojenja do kašičice\n14 јул, 2010 Ishrana\nNajbolja hrana za novorođenče svakako je majčino mleko, ali majka ne mora da oseća krivicu ako iz bilo kojeg razloga ne može da doji. U današnj...\n13 феб, 2018 Ishrana deteta\n[caption id="attachment_107067" align="alignnone" width="640"] Foto: Dobra Hrana[/caption] Sastojci: – 500 g ćurećeg belog mesa – 300 g slanin...\nAkne u trudnoći: 7 saveta za lepu kožu lica\n12 нов, 2014 Korisni saveti\nU nekim slučajevima, akne se javljaju samo na početku trudnoće, ali nije mali broj trudnica koje se devet meseci bore s problematičnom kožom. ...


BRŽA I EFIKASNIJA nabavka vakcina: DNS smatra da SNSD nema patriotske motive - Srpskainfo\nDemokratski narodni savez pozdravlja činjenicu da je zaustavljen prenos nadležnosti, ali je zabrinut što delegati SNSD nisu amandmanski popravili zakon i omogućili nadležnim institucijama da direktno od proizvođača kupuju vakcine. Zato se plašimo da motivi delegata SNSD nisu bili patriotske nego ”tal-posredničke” prirode, posebno jer se pojedini delegati dovode u vezu sa dobavljačima – rekli su u DNS.\nDodali su da su netačne juče izrečene tvrdnje delegata SNSD da Zakon nije prepreka za bržu i efikasniju nabavku većeg broja vakcina.\n– Građani treba da znaju da pojedini proizvođači vakcina poput „Pfizera” ne žele da razgovaraju i vakcine prodaju posrednicima, nego isključivo državama i vladama, što postojeći Zakon o lijekovima i medicinskim sredstvima ne dozvoljava – saopštili su iz DNS.\nOni su naglasili da u zemlji u kojoj je od početka pandemije umrlo 5.145 ljudi, “vlast se i dalje ponaša neodgovorno i nezainteresovano za ljudske živote”.\n– Oni koji nisu nabavili nijednu vakcinu sebi daju za pravo da kritikuju Srbiju i njenog predsjednika Aleksandra Vučića koji su više učinili za spas života građana BiH nego svi funkcioneri u BiH zajedno. Drugi pak i na mrvicama nabavljenih vakcina izračunavaju ličnu proviziju i profit. Da je BiH iole demokratsko društvo, predstavnici vlasti na svim nivoima do sada bi podnijeli ostavke jer su svojim nečinjenjem odgovorni za katastrofalne posljedice pandemije koje se mjere stotinama ljudskih života – kategorični su u DNS.\nPolitika DNSDom naroda BiHPredstavnički dom BiHvakcinezakon o lijekovima


Najmlađi je debitant u dresu Barselone u poslednjih 80 godina, drugi je najmlađi igrač koji je ikada zaigrao u La Ligi za "Blaugranu", a Mesija je toliko oduševio svojim fudbalskim umećem da ga je ovaj oduševljeno grlio: On je Ansu Fati.\nFati je ušao u igru u 78. minutu Barsinog demoliranja Real Betisa, kada je zamenio Karlesa Pereza, čime je postao najmlađi debitant u prvom timu još od Visentea Martineza Alame pre 78 godina. Iako je ostao bez pogotka na ovom meču, bio je veoma blizu kada je njegov projektil u 86. ipak prošao pored stative.\nPotiče sa Gvineje-Bisao, a posle utakmice sa Betisom Fatija je dočekalo veoma prijatno iznenađenje: u tunelu ga je čekao nasmejani Leo Mesi, koji ga je srdačno izgrlio, što je zabeležio i na društvenim mrežama. Pored slike sa Fatijem Mesi je napisao:\n- Odličan nastup celog tima. Veoma sam srećan kada vidim da igrači iz naše akademije debituju za prvi tim i ostvaruju svoje snove - napisao je Mesi.\nBarselona nije propustila priliku da prokomentariše Mesijevu sliku, pa su iz kluba napisali sledeći komentar:\n- Sadašnjost i budućnost. Kralj i dete - istakli su iz Barse.\nFati je u Barselonu stigao sa deset godina, a španski mediji su ga još tada označili kao "sledeći dragulj iz La Masije".\nIako su ga jurili i Real Madrid i Sevilja još od njegove devete godine, čelnici Barselone su ga uverili u to da ako ostane na pravom putu može da bude novi Mesi, što je bilo dovoljno da ga ubedi da potpiše za klub iz glavnog grada Katalonije.\nŠansu je dobio usled povreda Luisa Suareza i Osmana Dembelea, tako da će verovatno dobiti umanjenu rolu kada se oni oporave, ali je fakat da je Fati stigao na fudbalsku scenu.


Rusija - Novosti dana - 04.05.2020 | Sputnjik Srbija\n15:36 25 Septembar 2020\nMasovni turizam posle pandemije virusa korona pretrpeće velike promene, a što se tiče Rusa oni će imati priliku da umesto svetskih metropola bolje upoznaju sopstvenu zemlju ili da se vrate odmorima na dačama.\nRusija za sada samo posmatra tok međunarodne donatorske konferencije\nRusija učestvuje u akciji za prikupljanje sredstava za borbu protiv pandemije virusa korona u vidu posmatrača i želi uspeh učesnicima te akcije, izjavio je stalni predstavnik Rusije pri EU Vladimir Čižov.\n„Specijalne jedinice“ sveštenika obilaze obolele od korone po Rusiji\nRuska pravoslavna crkva odredila je grupu od 21 sveštenika za „specijalne namene“ koji su spremni da posećuju obolele od kovida 19 po Rusiji, izjavio je episkop orehovo-zujevski Pantelejmon.\nPentagon: Rusija i Kina koriste pandemiju za sopstvene interese\nRusija i Kina koriste globalnu situaciju s pandemijom virusa korona za promovisanje sopstvenih interesa, izjavio je američki ministar odbrane Mark Esper u intervjuu za italijanski list „Stampa”.\nRuska vojska dobija 30 ubitačnih raketnih bacača\nVojne fabrike planiraju da isporuče Ministarstvu odbrane Rusije više od 30 višecevnih bacača raketa „Tornado-G“ i „Tornado-S“, saopštilo je u nedelju Odeljenje za informacije i masovne komunikacije vojnog resora.\nU Rusiji se na vreme otkriva infekcija virusom korona, zbog čega lekari uspevaju operativno da počnu sa lečenjem, izjavila je infektolog Ministarstva zdravlja Jelena Malinikova.\nRuski ekspert objašnjava zašto ne treba deliti novac narodu\nBivši potpredsednik Vlade Rusije i direktor fonda „Skolkovo“ Arkadij Dvorkovič izjavio je da ne podržava ideju podele novca ruskim građanima u vreme krize.\nPutin u sredu razmatra mogućnost ukidanja mera ograničenja zbog virusa korona\nPortparol Kremlja Dmitrij Peskov saopštio je da će predsednik Rusije Vladimir Putin 6. maja održati sastanak na kojem će biti razmotrena mogućnost postepenog ukidanja ograničenja uvedenih zbog pandemije virusa korona.\nSeverna flota Rusije prati dejstva udarne grupe brodova NATO-a, koji su 4. maja ušli u vode Barencovog mora, saopštio je Nacionalni centar za rukovođenje odbranom Rusije.\nViše od 145 hiljada obolelih od kovida u Rusiji\nBroj zabeleženih slučajeva virusa korona u Rusiji u poslednjih 24 časova porastao je za 10.581 – na 145.268, a 50,6 odsto novozaraženih nema simptome, saopštio je Operativni štab za borbu protiv širenja virusa korona u Rusiji.\nRuski lekar objasnio kako se formira imunitet na kovid\nDoktor medicinskih nauka i profesor patofiziologije na Prvom moskovskom državnom medicinskom univerzitetu „Sečenov“, Anton Jeršov, objasnio je za „Rosijsku gazetu“ pod kojim uslovima se formira stabilan imunitet na virus korona.\nUkrajinski ambasador predložio opkladu Šrederu zbog izjave o Krimu\nUkrajinski ambasador u Nemačkoj Andrej Meljnik je za agenciju „Ukrinform“ izjavio da je spreman da se kladi sa bivšim nemačkim kancelarom Gerhardom Šrederom da će se Krim „vratiti“ u sastav Ukrajine.\nRuski poslanik: Belorusija izabrala švedski model, cilj ─ stvaranje kolektivnog imuniteta\nBelorusija je odabrala drugačiji pristup borbi protiv virusa korona, jer teži da se u najkraćem mogućem roku među stanovništvom formira kolektivni imunitet, a ispravnost mera koje preduzimaju vlasti te zemlje moći će da se proceni do jula, smatra član Odbora za zdravstvenu zaštitu Državne dume Rusije Aleksej Kurinij.


Ružica i Petar zlatna deca Milanovca – GM Press\nRužica i Petar zlatna deca Milanovca\nU organizaciji Ministarstva omladine I sporta, Ministarstva prosvete, nauke I tehnološkog razvoja, Saveza za školski sport Srbijei Karate federacijeSrbije, u nedelju je, u Beogradu, u SC “Banjica”, održano školsko prvenstvo Srbije u karateu. Na finalnom takmičenju, na koje je bilo veoma teško plasirati se, učestvovalo je oko 500 najboljih mladih karatista Srbije iz 260 osnovnih I srednjihškola. U konkurencij inajboljih karatista našli su se I učenici OŠ “MomčiloNastasijević” I članovi karate kluba “Milanovac”, Ružica I PetarPetrović. Oni su posle svojih sjajnih nastupa sa svim ubedljivim pobedama, bez I jedne izgubljene zastavice, ostvarili istorijski uspeh za naš grad kada su školska takmičenja u pitanju, osvojivši dve zlatne medalje.\nRužica Petrović je osvojila zlatnu medalju u katama u kategoriji devojčica prvog I drugog razreda osnovne škole. Ona je u žestokoj konkurenciji ostvarila četiri sjajne pobede I svojo jškoli, klubu I gradu donela zlatnu medalju.\nFoto/ Ružica Petrović, privatna arhiva\nPetar Petrović je zlatnu medalju osvojio, takođe, u katama, u konkurenciji dečaka trećeg I četvrtog razreda osnovneškole. On je protiv godinu dana starijih protivnika ostvario četiri maestralne pobede ubedljivim rezultatom I na taj način stigao do najvišeg mesta na pobedničkom postolju.\nFOTO/Petar Petrović, privatna arhiva\nOsvajanjem dve zlatne medalje, Ružica I Petar su OŠ “Momčilo Nastasijević” doveli na prvo mesto po uspešnosti na ovom takmičenju od svih osnovnihi srednjih škola u Srbiji.\nTakmičenje je održano po najvišim standardima I protiv epidemiološkim merama.\nŠkolskom prvenstvu Srbije su prisustvovali visoki zvaničnici oba ministarstva, predsednik Karate federacijeSrbije, Slavoljub Piper, kao I predsednik saveza za školski sport Srbije, Željko Tanasković, koji je organizaciju I kvalitet takmičenja ocenio najvišom ocenom.\nTags: KK „Milanovac“, oš momčilo nastasijević, Petar Petrović, Ružica Petrović, zlatne medalje\nU Bolnici 43 pacijenta, 35 pozitivno na Koronu\nDominacija takmičara SD "Dragan Jevtić Škepo" Anđelija Stevanović osvojila čak 5 medalja


CBCG prati i objavljuje statistiku kamatnih stopa – Bankar.me\nCBCG prati i objavljuje statistiku kamatnih stopa\nJuly 9, 2012 BANKE, CRNA GORA Leave a comment\nCentralna banka Crne Gore danas je saopštila da će na osnovu primjene Odluke o kreditnom registru pratiti statistiku kamatnih stopa na novoodobrene kredite.\nPrema podacima iz maja 2012. godine, Prosječna ponderisana efektivna aktivna kamatana stopa banaka na ukupne kredite iznosila je 9,57%, dok je Prosječna ponderisana efektivna aktivna kamatna stopa na novoodobrene kredite iznosila 10,57%, kaže se u saopštenju Centralne banke.\nProsječna ponderisana efektivna aktivna kamatana stopa banaka na ukupne kredite mikrokreditnih finansijskih institucija (MFI) iznosila je 28,82%, dok je prosječna ponderisana efektivna aktivna kamatna stopa na novoodobrene kredite MFI iznosila 31,45%.\nAnaliza raspoloživih podataka ukazuje da je prisutan trend rasta kamatnih stopa u bankarskom sektoru, kao i postojanje ekstremno visokih kamatnih stopa na pojedine plasmane banaka. Može se konstatovati da efektivne kamatne stope banaka na pojedine novoodobrene kredite idu i preko 20%. Tako na primjer, izuzetno visoke kamatne stope su evidentirane na kredite do godinu dana, za nabavku osnovnih sredstava na nivou od 24,79%, kao i za izgradnju građevinskih objekata i adaptaciju na nivou od 22,76%.\nTakođe, analiza raspoloživih podataka ukazuje da su kamatne stope kod MFI visoke i da postoji trend rasta. Može se konstatovati da kamatne stopa MFI na pojedine novoodobrene kredite idu i preko 40%. Izuzetno visoke kamatne stope odobrene od ovih institucija su evidentirane na kredite preko godinu dana za kupovinu robe široke potrošnje 35,95%, kao i za realizaciju investicionih programa, do godinu dana 35,23%.\nCentralna banka Crne Gore će i ubuduće objavljivati detaljnu statistiku kamatnih stopa.\nPOJMOVIBanke CBCG - Centralna Banka Crne Gore Crna Gora Kamatne stope MFI Mikrokreditne finansijske institucije\nPrevious Rast prodaje “Audija”\nSljedeći “Prosječni ulagač ne ulazi na ovakvo tržište”


Agencija traži da se Ješić odrekne funkcije u Fondu - Grad Prijepolje\nGrad Prijepolje > Vesti > Politika > Agencija traži da se Ješić odrekne funkcije u Fondu\nAgencija traži da se Ješić odrekne funkcije u Fondu\nAgencija za borbu protiv korupcije zatražila je od Gorana Ješića, potpredsednika vojvođanske vlade i člana Nadzornog odbora Fonda za razvoj Vojvodine, da se odrekne bar jedne fotelje, saznaje “Blic”.\nJešić u izjavi za naš list navodi da sigurno neće podneti ostavku i kaže da je ovaj zahtev Agencije direktan politički napad na njega.\nPrema saznanjima “Blica”, Agencija je došla do zaključka da potpredsednička funkcija i mesto u Nadzornom odboru nikako ne mogu da idu zajedno i predstavljaju sukob interesa. Zbog toga je to telo nedavno naložilo Ješiću da ode s jedne funkcije.\nOn, međutim, navodi da iz principa neće podneti ostavku jer je na mesto člana Nadzornog odbora u Fondu za razvoj došao po Zakonu.\n– Postao sam član NO po funkciji, a ne partijskoj pripadnosti. Dakle, da nisam potpredsednik vojvođanske vlade, ne bi ni dobio mesto u Fondu za razvoj. Uložio sam žalbu na odluku Agencije. Ništa još nije gotovo – kaže Ješić.\nPostupak i protiv Đukanovića\nAgencija za borbu protiv korupcije je, prema saznanjima “Blica”, i od Vladimira Đukanovića zahtevala da se odrekne jedne funkcije. Đukanović je član Republičke izborne komisije i predsednik Skupštine Državne lutrije Srbije. Do njega, međutim, nismo uspeli da dođemo.\nU Zakonu o Fondu za razvoj Vojvodine stoji da se članovi Nadzornog odbora biraju po funkciji i da u to telo ulaze ministar finansija ili državni sekretar iz tog ministarstva, potpredsednik Vlade AP Vojvodina, potpredsednik pokrajinske skupštine, pokrajinski sekretari nadležni za poslove finansija i privrede i jedan predstavnik Vlade Srbije.\nJešić navodi da nijedan od preostalih članova NO nije dobio zahtev Agencije da se odrekne neke funkcije.\n– Kako onda to da protumačim nego kao politički obračun. Do sada je Agencija dva puta od mene tražila da se odreknem jedne funkcije – prvi put kad sam bio na neplaćenoj savetničkoj funkciji u Vladi, a drugi put kada sam bio i poslanik i gradonačelnik Inđije. U oba slučaja podneo sam ostavku, ali sada neću. Sa ovog mesta može da me skloni samo Skupština Srbije – kaže on.\nU Agenciji za borbu protiv korupcije nisu juče želeli da komentarišu ovaj slučaj. Kako nam je rečeno, direktorka Tatjana Babić je na odmoru, kao i predsednik odbora Agencije za borbu protiv korupcije. U Odeljenju za odnose sa medijima rekli su nam da će nam narednih dana dati više podataka o ovom slučaju.\nO žalbi Ješića odlučivaće odbor Agencije za borbu protiv korupcije.


Ambasadori Kvinte pozvali zvaničnike Republike Srpske - Leutar.net\n14. oktobra 2021. LEUTAR Republika Srpska, Vijesti 0\nAmbasadori zemalja Kvinte će imati sastanak sa zvaničnicima Republike Srpske.\nKako saznaje portal Klix, ambasadori su na sastanak pozvali predsjednicu Republike Srpske Željku Cvijanović, premijera Radovana Viškovića i predsjednika Narodne skupštine Nedeljka Čubrilovića.\nSastanku će prisustvovati ambasadori SAD-a, Njemačke, Velike Britanije, Francuske, Italije i Evropske unije.\nNije poznato da li je na taj sastanak pozvan član Predsjedništva BiH Milorad Dodik, koji je u posljednje vrijeme u javnosti preuzeo sve te funkcije, jer govori šta će da rade i koje odluke i zakone će donijeti Vlada i Narodna skupština Republike Srpske, a često govori i o tome kojim putem će ići Republika Srpska.\nPodsjetimo da je Dodik najavio formiranje samostalne Republike Srpske i povlačenje saglasnosti u NSRS na Oružane snage BiH i formiranje Vojske Republike Srpske.\nNajavio je da će u Republici Srpskoj biti proglašeni ništavni zakoni o Sudu i Tužilaštvu BiH, UIO, te SIPI i OBA nakon čega bi Republika Srpska trebala da formira svoju obavještajnu strukturu…\nZanimljivo je da je u prenošenju tih entitetskih nadležnosti na nivo BiH aktivno u ranijem periodu učestvovao upravo Dodik i njegovi poslanici iz SNSD-a.


Jedno od najstarijih udruženja nacionalnih manjina u Trebinju jeste Udruženje Crnogaraca "Vuk Mićunović", koje postoji skoro punih 20 godina. U četiri podružnice, koje djeluju u opštinama Bileća, Gacko, Foča i Čajniče, okupljeno je oko 3.000 članova koji čuvaju izvornu tradiciju i običaje, ističe predsjednik Udruženja, Neđeljko Tomašević.\nPrema njegovim riječima, Udruženje i njegovi članovi susreću se s brojnim problemima u svom radu, među kojima je najveći nedostatak finansijskih sredstava.\n- Po zakonu iz 2004. godine sljeduje nam dio sredstava iz budžeta, ali od Opštine Trebinje još ništa nismo dobili. Udruženja nacionalnih manjina djeluju u 15 opština i u svima su riješene kancelarije za rad i budžetsko finansiranje, samo kod nas to nije slučaj. Ovaj problem nastao je isključivo zbog određenih stranačkih nesuglasica - istakao je Tomašević.\nOn je najavio da će do kraja godine zahtijevati izmjene u izbornom zakonu, gdje će tražiti da odbornike za nacionalne manjine ne mogu predlagati političke partije, već udruženja nacionalnih manjina.\nOd dobrih stvari koje se dešavaju u ovom udruženju, Tomašević ističe da imaju veoma dobru saradnju s maticom Crnom Gorom.\n- Mi kontinuirano radimo sa našom domovinom. Tamo je usvojena strategija za dijasporu "Plan 2011-2014", koja ulazi u realizaciju. Po tome će Ministarstvo spoljnih poslova i evropskih integracija Crne Gore raditi sa svojom dijasporom na cijeloj kugli zemaljskoj. Predviđeno je da do Nove godine bude donijet i zakon o dijaspori, s obzirom na to da je već urađen akcioni plan i strategija - rekao je Tomašević.\nKulturnu manifestaciju koju je Udruženje "Vuk Mićunović" imalo u planu da organizuje kako bi nastupima prikazali dio tradicije i običaja, još nisu održali zbog problema s finansijama.\n- Prošle godine mogli smo to uraditi, sad ako ne sakupimo sredstva od 5.000 maraka, odložićemo to za proljeće. Do kraja decembra preostalo nam je da održimo još jednu godišnju skupštinu, gdje bi sumirali rezultate i vidjeli šta je od planiranog urađeno u ovoj godini - kazao je Tomašević.\nPrema njegovim riječima, u sistemskom rješavanju problema u pomoć im je priskočila i matična ambasada iz Sarajeva. U nekoliko navrata dosad ih je posjetio ambasador, Dragan Đurović, kome su podnijeli depešu o aktuelnom stanju.


NATO ne želi da komentariše imenovanja u crnogorskom bezbjednosnom sektoru – Portal Ulcinj\nNATO ne želi…\nNATO ne želi da komentariše imenovanja u crnogorskom bezbjednosnom sektoru\nProces sigurnosnih i bezbjednosnih provjera u Crnoj Gori isključiva je nadležnost zemalja članica. To je Pobjedi saopšteno iz NATO, povodom imenovanja u bezbjednosnom sektoru Crne Gore.\n“Ne komentarišemo obavještajna pitanja zemalja članica. Proces bezbjednosti i sigurnosnih provjera isključivi je, suvereni prerogativ zemalja članica,” kazali su Pobjedi iz Alijanse.\nVlada Crne Gore donijela je odluku da Aleksandar Šaranović bude v.d. generalnog direktora Obavještajno-bezbjednosnog direktorata u Ministarstvu odbrane..\nZa bliskog saradnika, Šaranović je postavio Radula Čovića.\nNakon toga, poslanik i član skupštinskog Odbora za bezbjednost Raško Konjević (SDP) objavio je da je Čović napravio propust u postupanju sa povjerljivim dokumentima NATO.\nOn je pitao potpredsjednika Vlade Dritana Abazovića da li je tačno da je Čović počinio teži prekršaj.\n“ Da li je tačno da je Ćović bio u štabu NATO-a u Poljskoj na pripremama za misiju za Letoniju. Nakon upozorenja partnera da je počinio teže prekršaje sa NATO dokumentima vraćen odmah. Ako je ovo tačno, je li ovo poštovanje partnera”, pitao je Konjević i Ministarstvo odbrane.\nIz resora Olivere Injac na to su odgovorili da se radi o profesionalcima profilisanim za obavljanje složenih vojnih zadataka, koji su i do sada obavljali odgovorne funkcije u Ministarstvu odbrane, Generalštabu i jedinicama Vojske u domenu obavještajno-bezbjednosnih poslova.\n“Naši NATO saveznici i partneri nikada nijesu osporili njihov rad. Neprimjerena je ocjena da će postojati uticaj stranih faktora raspoređivanjem ovih lica na dužnosti čiji opis poslova obuhvata obavljanje zahtjevnih zadataka u Obavještajno-bezbjednosnom direktoratu, jer je riječ o oficirima koji su više puta dokazali posvećenost instituciji i državi Crnoj Gori, što je ključna smjernica za usmjeravanje kadrovske politike u OBD“, pojasnili su iz Ministarstva.


"Vi dobri ljudi Kosova, nemojte se odreći politike. Nemojte ostaviti politiku u rukama loših ljudi. Nemojte dići ruke od sna o budućnosti. Nemojte se predati razočarenju, nemojte napusti zemlju. Dođite da zajedno učinimo Evropu na Kosovu", poručio je novi lider DPK.\nOn je izrazio razumevanje za umor od politike i ocenio da za to postoji puno povoda.\n"Kako da se ne umorite od politike koja se oslanja na omalovažavanje i jezik mržnje među nama, na nepotrebnim raspravama, držanju zemlje taocem nepotrebnih agendi osvete. To je začarani krug koji garantuje samo siromaštvo, nezaposlenost, izolaciju i zaostajanje. Mi treba da izađemo iz toga jednom vizionarskom politikom", kazao je Veselji.\nOn smatra da se Kosovo nalazi na raskršću i zadatak je DPK je da se ukupan potencijal koji zemlja ima "oslobodi i pretvori u uragan koji vuče napred".\n"To od nas, od DPK očekuju naši građani. Uvek kada se naša zemlja nalazi na raskršću narod okreće glavu ka nama. Ja sam ovde da bih vam rekao - nismo dobili rat da bi smo izgubili mir", kazao je novi lider najveće stranke na Kosovu.\nVeselji je siguran da se radom Kosovu može obezbediti brz ekonomski razvoj i da veruje da će do njega doći kroz slobodnu privatnu inicijativu, konkurenciju i integraciju Kosova u međunarodnom tržištu.\n"Ekonomski razvoj je moguć samo kroz stvaranje povoljne klime za biznis, smanjenje birokratije i drugih formalnosti. Mi treba da podstičemo domaće preduzetništvo koje treba da se širi i jača, da ubedimo dijasporu da se vrati i investira u domovini", kazao je Veselji na završetku dvodnevne vanredne izborne konvencije DPK.


Magazin Nautika – 67. izdanje | Nautika Present\nMagazin Nautika – 67. izdanje\nNautika br.67 jul/avgust\nDoživite dinamičnu, sportsku vožnju i udobnost sa novim plovilom iz brodogradilišta Bavaria koje se vodi parolom da radost dolazi samo sa zadovoljstvom koje će vam ovog leta biti zagarantovano na modelu S30.\nSa nama istražite trougao na severozapadu Istre, savršen za hedoniste, ljubitelje vina i gastronomije. Neverovatan spoj moderne marine i restorana, boutique hotela San Rocco i tradicionalne vinarije Kozlović, Istra zaista pruža raznovrsnost koja može zadovoljiti svačiji ukus.\nOno u čemu će avanturisti uživati ovog leta je, svakako, ronjenje. U novom broju Nautika magazina saznaćete koje delove opreme za ronjenje je potrebno uvek poneti sa sobom i kako ih najsigurnije spakovati.\nLjubitelji megajahti sa nestrpljenjem čekaju da vide remek-delo u punom sjaju na talasima – Azimut Grande Trideck, najveću jahtu iz Azimut flote. Saznajte kada je italijansko brodogradilište najavilo da će ovaj kompleksan projekat debitovati.\nOd luksuznih jahti u ovom broju izdvajamo renomirani Sanlorenzo koji svoju SX kolekciju upotpunjuje novom jahtom SX112 sa plažnom zonom u krmenom delu. Zatim, Absolute Navetta 68 koja pripada onoj vrsti nautičkih ostvarenja sposobnih da zadive čak i najzahtevnije strastvene moreplovce na planeti.\nCeo magazin pogledajte na linku\nMagazin Nautika – 69. izdanje


Beograd, 17. jun 2020.\nObjavljeni rezultati drugog javnog poziva EU PRO-a za dodelu bespovratnih sredstava preduzetnicima, mikro i malim preduzećima\nSto dvanaest (112) preduzetnika i preduzetnica, kao i mikro i malih preduzeća iz jugoistočne i jugozapadne Srbije će uz bespovratna sredstva Evropske unije (EU) u visini od 2.5 miliona, koja su opredeljena preko razvojnog programa EU PRO, nabaviti novu opremu i uvesti dodatne usluge sa ciljem da unaprede proizvodnju i tržišni potencijal i doprinesu povećanju zaposlenosti.\n„Ovde je reč o konkretnoj pomoći EU koja će doprineti ekonomskom razvoju i smanjivanju regionalne nejednakosti u okviru Srbije”, rekla je Jadranka Joksimović, ministar za evropske integracije u susretu sa jednim brojem predstavnika i predstavnica preduzeća kojima su odobrena sredstva.\n„Ovo je i način na koji podržavamo ravnomeran teritorijalni razvoj Srbije. Zato mi je drago što su regionalne razvojne agencije uključene u ove projekte, jer je to suština reformskog puta Srbije kroz proces evropskih integracija. Nema dileme da će demokratija i vladavina prava, pre svega, ali i ekonomski razvoj i smanjivanje regionalnih nejednakosti dovesti do toga da ljudi ostanu da žive u svojim mestima”, rekla je Joksimović\nPreduzeća, koja se bave proizvodnjom nameštaja, hrane, odeće, preradom drveta i metala, odabrana su za finansiranje putem javnog poziva koji je EU PRO sproveo krajem prošle godine i na koji je ukupno pristiglo 555 predloga projekata. Uz podršku EU usmerenu na podsticaj konkurentnosti na lokalnom nivou, ovih 112 malih biznisa, ocenjenih kao najbolji na osnovu predložene poslovne ideje, očekivanih rezultata i efekata, održivosti i društvenog uticaja, unaprediće produktivnost kao i kvalitet i asortiman proizvoda, ali će doprineti i lancu vrednosti lokalnih dobavljača i otvaranju novih radnih mesta.\nMikela Telatin, šefica Kancelerije Ujedinjenih nacija za projektne usluge - UNOPS u Srbiji, koja realizuje EU PRO program, rekla je da bespovratna pomoć preduzećima treba da poboljša njihovu konkurentnost, održivost i da dovede do otvaranja novih radnih mesta.\n„Veliko interesovanje za ovaj poziv pokazuje koliko je velika spremnost poslovne zajednice u Srbiji da se raste, da se bavi inovacijama i podrži svoju zajednicu”, rekla je Telatin, ističući ulogu društvene odgovornosti u poslovanju u kriznim situacijama poput ove trenutne izazvane virusom Covid-19.\nOčekuje se da će uz novu opremu preduzeća već tokom prve godine otvoriti oko 230 radnih mesta, što je povećanje od 40 procenata u odnosu na trenutni broj zaposlenih u tim preduzećima. Većina ovih preduzeća posluje u manje razvijenim opštinama a gotovo polovina ima proizvodne kapacitete u ruralnim sredinama, čime je njihov uticaj na lokalne sredine još značajniji. Uz to, u okviru pojedinačnih projekata preduzetnici i preduzeća će sprovesti niz društveno-odgovornih aktivnosti i tako pružiti podršku svojim sugrađanima, ranjivim grupama, deci, ali i podržati lokalne manifestacije i sportske klubove i sprovesti akcije zaštite životne sredine.\nVlasnica porodičnog preduzeća za proizvodnju prehrambenih proizvoda, „Domaćica 014” iz Valjeva Ivana Maksimović je istakla da se konkurs pojavio baš u pogodnom trenutku, jer su imali spreman biznis plan, znali su koje su im mašine potrebne i obezbedili su 20 odsto učešća što je bio i jedan od uslova poziva.\nIvanjičko preduzeće Drvo tim 80 će uz podršku EU zanoviti svoje mašine za proizvodnju nameštaja, i otvoriti nova radna mesta, dok je vlasnik Davor Mićić naglasio da će u okviru društveno odgovornog poslovanja, koje je sastavni deo svakog pojedinačnog projekta, donirati nameštaj predškolskoj ustanovi „Bajka”.\nRezultati drugog javnog poziva EU PRO-a za dodelu bespovratnih sredstava preduzetnicima, mikro i malim preduzećima mogu se naći na internet stranici programa EU PRO.


kodein | farmaceuti.com\nIstorija opijata ne počinje sa heroinom krajem 19. veka, već hiljadama godina pre Hrista, kada se u Mesopotamiji, Egiptu, a kasnije i u staroj Grčkoj uzgaja opijumski mak, iz kojeg se zarezivanjem nezrelih čaura skuplja belkasta tečnost – opijum. Trgovina opijumom bila je vrlo razvijena, a “opijumska zavisnost” socijalno prihvaćena. Opijum se konzumirao uglavnom pušenjem, […]\nAntitusici su lekovi koji ublažavaju i/ili blokiraju refleks kašlja. Kašalj je prirodni refleks, a manifestuje se kao naglo izbacivanje vazduha iz pluća s ciljem izbacivanja suvišnog materijala iz respiratornih puteva. Centar za kašalj nalazi se u mozgu, a stimuliše se nervima čiji su završeci ispod površinskog sloja respiratornih puteva. Ako je površinski sloj iz nekog […]


Nikon: Oslobodite svoju kreativnost - WANNABE MAGAZINE\nNikon: Oslobodite svoju kreativnost\nNikon danas najavljuje model D5300, prvi D-SLR fotoaparat DX formata sa ugrađenom mogućnošću Wi-Fi povezivanja i GPS-om.\nOptimizovan i modernizovan, D5300 predstavlja D-SLR fotoaparat namenjen onima koji žele da ozbiljnije zakorače u magični svet fotografije.Kao prvi D-SLR fotoaparat kompanije Nikon koji poseduje ugrađen Wi-Fi modul, ovaj model nudi mogućnost snimanja i deljenja fotografija prepunih magičnih detalja. Inovativni CMOS senzor od 24,2 megapiksela u DX formatu namenski je dizajniran bez optičkog niskopropusnog filtera (OLPF) tako da se i najfiniji detalji i teksture mogu zabeležiti sa zadivljujućom oštrinom. Fotografije su odmah spremne za deljenje pomoću ugrađene funkcije za Wi-Fi povezivanje, koja povezuje fotoaparat direktno sa pametnim telefonom ili tabletom, a GPS funkcija dodaje geografske oznake na fotografije u samom fotoaparatu. Nikon D5300 će oživeti vaše kreativne ideje upečatljivom jasnoćom.\nMarina Gurević, menadžer proizvoda za korisničke D-SLR fotoaparate u kompaniji Nikon Europe, izjavila je: „Model D5300 je sjajan fotoaparat za kreativne, društveno aktivne osobe koje žele da podele svoju kreativnostkroz visokokvalitetnefotografije. Uz ugrađenu mogućnost Wi-Fi povezivanja i GPS modul, kao i uz impresivan skup funkcija koji obuhvata osetljivost na svetlo do ISO 12.800 i novi moćni program za obradu slike, EXPEED 4, ovaj fotoaparat podiže nivo kvaliteta fotogarfija koje delite. Osim toga, zadovoljstvo je koristiti ga, zahvaljujući njegovom velikom pokretnom ekranu visoke rezolucije.“\nNikon D5300 je prvi D-SLR fotoaparat komapnije Nikon koji je opremljen ugrađenom mogućnošću Wi-Fi povezivanja.Fotografije se mogu poslati direktno sa fotoaparata na bilo koji iOS™ ili Android™ pametni uređaj1, spremne za jednostavno slanje na društvene mreže kao što su Facebook, Instagram ili Twitter. Impresivnim kvalitetom fotografija, privući ćete pažnju i približiti porodici i prijateljima vaš magični fotografski svet.Funkcija Wi-Fi povezivanja omogućava daljinsku kontrolu fotoaparata pomoću povezanog pametnog uređaja, kao i prikaz scene koju fotografišete na ekranu pametnog uređaja. Kombinovanje ove funkcije sa delimično pokretnim monitorom fotoaparataotvara prostor za bezbrojne kreativne mogućnosti!\nUz jednostavan način postavljanja geografskih oznaka na fotografije, bez upotrebe eksternih adaptera, funkcija GPS priprema vaše fotografije sa putovanja za deljenje upisivanjem informacija o lokaciji kao što su geografska širina i dužina i nadmorska visina u EXIF datoteku. Vaše fotografijesa putovanja će sada biti bogatije informacijama, a kako funkcija GPS evidencije radi čak i kada je fotoaparat isključen, možete pratiti svoju rutu čak i kada ne fotografišete2. Softver ViewNX 2 kompanije Nikon može da vam pomogne da napravite zadivljujuće mape putovanja koje možete da prikažete kroz uslugu NIKON IMAGE SPACE ili na nekoj drugoj društvenoj mreži ili veb sajtu za deljenje fotografija koji podržava GPS, kao što je Flickr.\nSrž modela D5300 predstavlja CMOS senzor od 24,2 megapiksela u DX formatu koji omogućava snimanjefotografijaprepunih detalja. Dizajniran bez optičkog niskopropusnog filtera (OLPF), ovaj inovativni senzor u najvećoj mogućoj meri iskorišćava svaki megapiksel, kako bi se vernije prikazalo ono što objektiv vidi. Teksture finih detalja kao što su kosa ili perje savršeno su snimljene, a slike su nabijene jasnoćom kada se fotografišu NIKKOR objektivima.\nVisoka ISO osetljivost na svetlo (do 12.800, proširivo do ekvivalenta za 25.600) udružena sa moćnim novim EXPEED 4 programom za obradu slike, obezbeđuje još jasnije fotografije i video zapise u uslovima slabog osvetljenja. Neverovatno precizan senzor za RGB merenje od 2.016 piksela šalje podatke u sistem za prepoznavanje scene, čime se obezbeđuje optimalna automatska ekspozicija, AF i automatski balans bele te tako dobija najbolji mogući kvalitet zapisa. Brzi pokreti ili izrazi mogu da se zabeleže u pravom trenutku, zahvaljujući brzinama kontinualnog fotografisanja i do 5 frejmova u sekundi, a fokus ostaje savršen uz pomoć inteligentnog AF sistema od 39 tačaka, koji se može pohvaliti sa devet unakrsnih senzora u središtu kadra, čime se dobija neverovatna preciznost.\nOsmišljen tako da vas podstakne da pronađete sopstveni ugao fotografisanja, svestrani model D5300 je u potpunosti spreman da pomogne u stvaranju interesantnih i inspirativnih fotografija. Veliki LCD monitor od 8,1 cm (3,2 inča) sa širokim uglom gledanja i visokom rezolucijom od 1.037.000 tačaka nudi vrhunsku slobodu snimanja jedinstvenih snimaka, uključujući i sjajne autoportrete, iz bilo kog ugla. Jednostavno preklopite, nagnite ili okrenite monitor da biste istražili nove perspektive i dodajte kreativni element svojim fotografijama ilifilmovima.\nUživajte u optimalnim rezultatima u uslovima visokog kontrasta sa režimom HDR (High dynamic range) ili brzo napravite savršene snimke u različitim situacijama uz pomoć jednog od 16 režima scene. Kada želite da istražite različite ideje, prepustite se svojoj kreativnosti sa nizom specijalnih efekata za fotografije i filmove: pobudite određeno raspoloženje izolovanjem pojedinih boja ili kreirajte retro izgled i stil sa efektom „Toy Camera“ (efekat jednostavnog fotoaparata).\nInspirativni Full HD filmovi\nZa one koji svoju kreativnu viziju žele da prenesu na video snimke, funkcija D-Movie modela D5300 snima glatke Full HD video sekvence sa finim detaljima uz broj snimaka u sekundi koji se kreće i do 50p/60p. Uz vrhunske performanse i oštar fokus koji je ključan za HD video snimke, fotoaparat započinje snimanje jednostavnim pritiskom na namensko dugme za snimanje video zapisa. Kontinualni autofokus živog prikaza slike zadržava oštrinu subjekta, čak i prilikom brzih pokreta, a vi možete da se opustite i prepustite fotoaparatu da ga prati uz pomoć AF sa praćenjem objekta ili AF sa prioritetom lica. Zahvaljujući ugrađenom stereo mikrofonu fotoaparata i kompatibilnosti sa Nikon spoljnim stereo mikrofonom ME-1, veoma se jednostavno snimaju segmenti filma sa kristalno jasnim zvukom. A kada je u pitanju deljenje vaših najnovijih kreacija, HDMI izlaz omogućava povezivanje fotoaparata direktno sa HDTV ekranom tako da možete da uživate u svojim filmovima i fotografijama u izvanrednoj visokoj definiciji.\nUz telo koje je još manje i lakše od prethodnog modela (D5200) i većim delimično pokretnim LCD monitorom, fotografisanje modelom D5300 predstavlja pravo uživanje. Dostupan u crnoj, crvenoj i sivoj boji, izuzetno lagane izrade (telo je teško samo 480 g bez baterija i memorijske kartice), ovaj sjajan fotoaparat je odličan za putovanja. Veliki LCD monitor visoke rezolucije omogućava vam da vidite svaki detalj na svojim fotografijama i filmovima, a možete i da prilagodite osvetljenost monitora da biste dobili jasniju sliku na ekranu kada fotografišete pod jakim svetlom ili u tamnom okruženju. Novodizajnirano pentaogledalo povećava uvećanje tražila na približno 0,82x, čime se još više olakšava precizno kadriranje snimaka.\nNIKKOR, Speedlight i kompatibilnost sa sistemom\nJedna od najvećih prednosti modela D5300 je kompatibilnost sa širokim spektrom NIKKOR objektiva i moćnom sistemskom dodatnom opremom. Nikon D5300 je kompatibilan sa celom paletom objektiva DX formata. Od kompaktnih zumova koji su savršeni za opštu primenu ili putovanja do brzih objektiva sa fiksnom žižnom daljinom koji vam omogućavaju predivno zamućenje pozadine, te širokougaonih i mikro objektiva, postoji objektiv za svaku situaciju. Bez obzira na to koji izaberete, uživaćete u preciznosti i fleksibilnosti i najbolje iskoristiti mogućnosti ovog fotoaparata sa rezolucijom od 24,2 megapiksela za snimanje fotografija živih boja i upečatljivog kontrasta ili eksperimentisanje sa kinematografskim efektima prilikom snimanja filmova. Pored objektiva, Nikon Speedlight blicevi kao što su SB-400 i SB-700 otvaraju mogućnosti da budete kreativni sa svetlom, a opcionalni uređaji za bežičnu daljinsku kontrolu kao što su WR-R10 i WR-T10 omogućavaju vam da kontrolišete ključne funkcije fotoaparata sa daljine, čak i kada postoje prepreke između vas i fotoaparata.\n– Ugrađeni Wi-Fi i GPS\n– Senzor DX formata sa 24,2 megapiksela, bez OLPF-a\n– Vrhunske performanse u uslovima slabog svetla sa ISO 100–12.800 (proširivo do ekvivalenta za 25.600)\n– Brz i moćan program za obradu slike EXPEED 4\n– AF sistem u 39 tačaka sa devet unakrsnih senzora u središtu kadra\n– RGB senzor za merenje od 2.016 piksela sa sistemom za prepoznavanje scene kompanije Nikon\n– Kontinualno fotografisanje od 5 fps\n– Veliki delimično pokretni monitor: 8,1 cm (3,2 inča) LCD monitor sa širokim uglom gledanja i visokom rezolucijom od 1.037.000 tačaka\n– Full HD filmovi sa 1080/50/60p\n– Podržan HDMI izlaz\n– Ugrađen stereo mikrofon i kompatibilnost sa eksternim stereo mikrofonom ME-1 kompanije Nikon.\n– HDR i aktivni D-Lighting\n– Specijalni efekti za fotografije i filmove\n– 16 režima scena\n– Tražilo sa povećanim uvećanjem (približno 0,82x) pomoću novodizajniranog pentaogledala\n– Malo, lagano telo: Približno 125×98,0×76,0 mm. Težina je samo 480 g (bez baterije i memorijske kartice)\n– Stabilan rukohvat za bezbedno rukovanje\n– Poboljšan grafički korisnički interfejs sa jasnijim menijima\n– Izbor od tri boje tela: crna, crvena i siva\n– Proširivi sistem: Kompatibilan sa celom paletom NIKKOR objektiva DX formata i određenim Nikon Speedlight blicevima\n– Kompatibilan sa bežičnim daljinskim kontrolerima WR-R10/WR-T10


srbijasport.net - Vesti - Odbojka - Odbojkaši Bečeja u nedelju dočekuju Srem Iton\nČetvrtak, 02.04.2020 05:46\n21.02.2020 V. Jankov\nNeporaženi: Veselin Džigurski napred, ostali za njim - foto: V. Jankov\nOdbojkaši Bečeja ne misle da prekinu ovosezonski pobedonosni niz, pa zato svi očekuju da u nedelju protiv Srem Itona zabeleže novu, 11. u kontinuitetu, pobedu. Utakmica sa Sremskomitrovčanima zakazana je za 19 sati, naravno, u sportskoj dvorani „hrama sportova“ kraj Tise.\n- Igra protiv iskusne ekipe Dunav Volej iz Novog Sada u minulom kolu na najbolji način je potvrdila da smo spremno dočekali nastavak sezone, da ne odustajemo od namere da osvojimo titulu prvaka i vratimo se u prvoligaški B karavan. Računamo na nove bodove protiv Sremaca i pozivamo ljubitelje sporta da nas podrže sa tribina i uživaju u dobroj odbojci, rekao nam je prednedeljniokršaj trener-igrač Bečejaca Veselin Džigurski.\nValja primetiti da su se Bečejci ove zime pojačali dolaskom Miroslava Mirkovića, pa je logično da nastave uspešnu jesenju seriju.\n- U klubu sam od pionirskih dana, pamtim mnoge utakmice, ali onako zrelu igru kao protiv Dunav Voleja odavno nismo pružili. To je samo potvrda da smo sazreli i da je prava prilika da napadnemo Prvu B ligu, dodaje libero Bečejaca Ognjen Koković.\nAktuelni sastav drugoligaša sa Tise nema mnogo igrača na raspolaganju, ali kad svako odrađuje svoj deo posla harmonija u ekipi je prisutna. Pogled na tabelu drugoligaškog „severa“ ne daje realnu sliku, jer je lider Kulpin sa 29 bodova. Bečejci imaju dva boda manje, ali i neodigranu utakmicu sa zrenjaninskim Proleterom pred svojim navijačima. Uz to, jedini konkurent za titulu Kulpin u nastavku sezone gostuje kraj Tise, pa je to prilika da se dva kola pre kraja ligaškog dela prvenstvene trke, 21.marta, proslavi osvajanje titule prvaka.\nOdbojka Muškarci Druga liga "Sever" Bečej Srem Eaton Srbija Južnobački okrug Bečej


Zlatanović na mestu uspeha\nISKUSNI ČUVAR MREŽE PONOVO U "ŽELJI"\nPočetna / Vesti / Zlatanović na mestu uspeha\nčetvrtak, avgust 10, 2017\nU rukometnoj Superligi Srbije već nekoliko sezona, po završetku svake utakmice, treneri oba tima biraju najistaknutijeg aktera u protivničkom taboru. Na osnovu tako zasluženih priznanja MVP-ja, sačinjava se rang-lista, a čak dvojica rukometaša koji su bili najbolji po tom osnovu u poslednje tri sezone šampionata naše države, pojačali su ovog leta Rukometni klub Železničar.\nMladen Krsmančić, ujedno i najbolji strelac prošlosezonskog osnovnog dela Superlige, ugovor je potpisao još pre nekoliko nedelja, a to isto juče je učinio Dejan Zlatanović, i time samo formalizovao ono što je znatno ranije dogovorio sa novim rukovodstvom kluba, budući da se od prvog dana priprema stavio na raspolaganje treneru Josifu Petkoviću.\n-Dejan je ispoštovao svoju reč i veoma smo srećni što smo potpisali ugovor sa takvim igračem. Iskusan golman njegovog kalibra daje stabilnost svakoj ekipi i ubeđeni smo da smo mnogo dobili njegovim dolaskom-potvrdio je Ivan Šmigić, novi tim-menadžer „Želje“.\nZlatanović se, tako, vratio u Niš nakon dve godine provedene u Crvenoj zvezdi. On je, u dve sezone u ondašnjem Železničaru, prošao put, što se kaže, „od šampanjca i kavijara, do hleba i igara“, odnosno osetio je obe strane medalje. Najpre je, u proleće 2014. godine, bio jedan od najzaslužnijih za osvajanje pehara Kupa Srbije, par meseci kasnije sa Nišlijama učestvovao i u dva kola kvalifikacija za EHF kup, a onda je, u sezoni 2014/15, onoj koja je najavila totalno posrtanje trofejnog kluba na svim poljima, opstanak izboren u poslednjem kolu...\n-Sada je ovde sasvim druga priča. Verujem u ovaj novi projekat, verujem ljudima koji su mi ga predstavili i koji će voditi klub u narednom periodu, a pre svega Ivanu Šmigiću, koga jako dugo poznajem i sa kojim sam, svojevremeno, igrao zajedno u Radničkom iz Kragujevca. To poverenje, osim na pomenutom poznanstvu, zasniva se i na poslednjim dešavanjima. Sve neke tekuće stvari koje smo dogovarali prethodnih dana, klub je ispoštovao, i to je za mene još jedan znak njihove i ozbiljnosti čitavog projekta oporavka niškog muškog rukometa-istakao je Zlatanović.\nIgrači redom ističu da je prva nedelja priprema protekla izuzetno naporno, ali to je jedini put ka ostvarenju zacrtanih takmičarskih ciljeva. A oni, ma koliko u klubu žele da skromno započnu proces renesanse, nisu tako mali...\n-Jeste, teški su treninzi, ali svi verujemo da će biti sve lakše, pošto će, vremenom, lopta zauzimati sve značajnije mesto u našem radu. Mislim da proces uigravanja neće moći da ide baš tako brzo, jer je ovo potpuno nova ekipa i krenuli smo bukvalno od nule. Ali, s obzirom na trenutni kvalitet, a biće, najavljeno je, još pojačanja, smatram da ne bi trebalo da imamo problema da se plasiramo u plej-of. A koji će nam tamo bito dometi, vreme će pokazati. O tom-potom-zaključio je iskusni čuvar mreže.\nZlatanović se, pre nekoliko meseci, okitio peharom Kupa Srbije i sa Crvenom zvezdom, tako da se u Niš vraća na najmanje onako dobrom nivou po kakvom ga ovdašnji ljubitelji rukometa pamte. Jeste ušao u 39. godinu, ali za golmane je već izlizana ona komparacija sa vinom i trajanjem. Dejan se u taj stereotip savršeno uklapa!


Vučić jasno poručio: Naš cilj je Evropska unija, ali Kina je važan partner | BL Portal\nMi smo se odlučili – naš cilj jeste i ostaje EU, istakao je predsjednik Srbije Aleksandar Vučić u intervjuu njemačkom dnevniku “Handelsblatu” i da za Srbiju ne postoji nikakva alternativa, ali naglasio i da je Kina važan partner Srbiji, a zadatak države da vodi brigu o interesu svojih građana.\nOn je tako odgovorio na pitanje šta će Srbija izabrati kada jednom bude morala da bira između tijesnih odnosa sa Pekingom ili EU Vučić je naglasio da Srbija želi da postane punopravna članica EU\n“Nas povezuje istorija, zajednička kultura, članice EU su bez premca već sada naši najvažniji partneri“, objasnio je i dodao da je trgovinska razmjena Njemačke i Kine 3.000 puta veća nego Srbije i Kine, a, primjetio je, i pored toga se poslovi Srbije sa Kinom prikazuju kao problem.\nNa konstataciju da njemačka kancelarka Angela Merkel nije čestitala stotu godišnjicu KP Kine, a da je on to učinio, odgovorio je da Srbija nije Njemačka, već mala zemlja. Na dodatno insistiranje šta će uraditi Srbija ako mora da bira između EU i Kine podvukao je da se Srbija već odlučila, da joj je bio i ostao cilj članstvo u EU.\n“Naši najveći investitori su iz EU. Na EU otpada 67 odsto naše trgovine. Plus 17 odsto sa zemljama regiona koje se sve nalaze na putu ka EU. Bez EU ne možemo preživjeti“, dodao je on.\n“Ali možemo li mnogo toga dobrog sprovesti sa Kinom – naravno. I to činimo, kao i Njemačka“, istakao je Vučić, a na primjedbu da novinara o kritika na kvalitetu projekata Puta svile, prije svega zbog kineskih radnika, odgovorio da je kvalitet puteva ili mostova, koju Srbija gradi sa Kinom, odličan.\n“Dajemo posao onima koji nam podnesu najbolju ponudi. Zbog toga kažem Evropljanima koji kritikuju kineske projekte u našoj zemlji – ponudite nam projekat za jedan evro više i dobićete ga“, naglasio je on.\nS tim u vezi je ukazao da Srbija sa 600 miliona evra pomoći EU gradi željezničku prugu ka Sjevernoj Makedoniji, navodeći da je ponuda bila bolja od kineske.\n“Često se govori o pruzi prema Budimpešti sa 180 kilometara kroz terotoriju Srbije koju finansira Kina. Ali pruga koja se gradi uz pomoć EU od Beograda do sjevernomakedonske granice je duplo duža i niko ne govori o tome. Sve je suviše politički“, konstatovao je on.\n“Kinezi žele da prošire svuda svoje prisustvo, ali mnogi procesi na zapadu, iskreno rečeno, su efikasniji i bez problema. Moramo još mnogo da učimo od zapada, ali pristižemo“, kazao je Vučić.\nTags: Aleksandar Vučić, EU, Kina, Srbija


► Aljbin Kurti uhapšen ispred Skupštine Kosova\n24.11.2017 | 10:51h ► 11:20h Priština\nKosovska policija uhapsila je jutros u Prištini poslanika Samoopredeljenja Aljbina Kurtija pošto se nije odazivao na suđenje koje se protiv njega vodi u vezi sa korišćenjem suzavca u Skupštini Kosova 2015. godine.\nPo nalogu Osnovnog suda u Prištini, uhapšeni su i poslanici Samoopredeljenja Donika Kadaj Bujupi i Aljbuljena Hadžiju.\nPolicija je tokom hapšenja koristila suzavac i fizičku silu pošto su poslanici Samopredeljenja i aktivisti tog pokreta koji su se okupili ispred Skupštine Kosova, pružali žestok otpor.\nPredsednik Samoopredeljenja Visar Imeri nazvao je akciju policije "masovnim progonom" stranaka na vlasti protiv tog pokreta.\n"Progon je započeo kažnjavanjem naših aktivista zbog naših protesta", kazao je Imeri okupljenim novinarima nakon hapšenja poslanika Samoopredeljenja.\nKurti i poslanici Samoopredeljenja Donika Kadaj Bujupi, Aljbuljena Hadžiju i Faton Topali optuženi su za krivično delo korišćenje opasnih sredstava i oružja na sednicama Skupštine Kosova na kojima se raspravljalo o Zajednici srpskih opština (ZSO) i demarkaciji sa Crnom Gorom.


Biber: Bez međusobnog priznanja nema normalizacije odnosa Kosova i Srbije - Kosovo Online\nBiber: Bez međusobnog priznanja nema normalizacije odnosa Kosova i Srbije\n2. Novembar 2021. • 20:02\nProfesor Univerziteta u Gracu i stručnjak za Balkan Florijan Biber izjavio je da bi bilo kakvo rešenje između Srbije i Kosova moralo da podrazumeva neku vrstu međusobnog priznanja, kao načina za normalizaciju odnosa, prenosi RTK.\nPovodom nedavne izjave Gabrijela Eskobara, specijalnog izaslanika predsednika SAD za Zapadni Balkan, na slušanju u Kongresu SAD da "Beograd i Priština treba da nastave sa dijalogom, da rade na rešavanju svojih razlika i normalizaciji odnosa, idealno, kroz međusobno priznanje", Biber je naveo da bez priznanja ne može ni doći do normalizacije odnosa, te dodaje da je samo pitanje kako će se to definisati u paketu.\n"Bilo kakvo rešenje odnosa Srbije i Kosova bi moralo da podrazumeva neku vrstu međusobnog priznanja, da li to sad znači potpuno priznanje ili nešto jako blizu toga, ali od početka pregovora je bilo jasno da je to minimum, da se bez toga ne može tumačiti normalizacija odnosa. U tom smislu pitanje je samo kako, kada i koji će biti paket u kojem će se to omogućiti", kaže Biber i dodaje da je bitno da ta poruka bude razumljiva u Srbiji.\n"Meni je i dan danas čudno da su ljudi iznenađeni, jer pitanje je šta je drugo moguće rešenje ishoda pregovora", rekao je Biber za Radio Kosovo 2, program na srpskom jeziku.\nSmatra da će Zajednica srpskih opština, na čijem formiranju insistira Beograd, biti ključna tema pregovora, ali dodaje da će bez definisanja konačnog rešenja biti teško sprovesti preostale potpisane sporazume.\n"I sa kosovske i sa srpske strane nema spremnosti da se napravi nekakav kompromis, zato što se plaše da će to smanjiti prostor za manevre kad dođe do tog paketnog krajnjeg rešenja normalizacije odnosa. Ja se plašim da će biti jako teško implementirati postojeću dogovornu komponentu prethodnih sporazuma bez tog konačnog koraka. S druge strane, taj konačni korak biće jako težak zato što to znači međusobno priznanje za koje Srbija trenutno očigledno nije spremna. Meni se čini da Srbija uopšte nije spremna za neki kompromis, zato što može da živi u statusu kvo jako dobro. U tom smislu meni se čini da sadašnji proces bez jake podrške i poruke SAD i EU neće voditi do rezultata", ističe Biber.\nGovoreći o regionalnoj saradnji i inicijativi Otvoreni Balkan, u kojoj učestvuju Srbija, Albanija i Makedonija, Biber kaže da je svaka saradnja poželjna, ali da je potrebno pojasniti šta je sa sličnim inicijativama, te da li će zaista biti vidljive saradnje.\n"Sa jedne strane, svaka vrsta saradnje je dobrodošla i pozitivna, ali sa druge strane, u čemu je razlika između Otvorenog Balkana i nekih drugih postojećih inicijativa, koje su omogućavale tu vrstu saradnje, kao što je ukidanje granične kontrole, i slično. Mnogim ljudima nije bilo jasno kako se ova inicijativa razlikuje od već postojećih mogućnosti koje nisu dovoljno iskorišćene. Tako se stvara neki utisak da je to samo pitanje marketinškog trika ili reklama za profilisanje nekih lidera u regionu", kaže Biber.\nProfesor Univerziteta u Gracu ističe da ukoliko se i ostale zemlje regiona ne uključe u ovu inicijativu, teško da će ona doneti rezultate u vidu bolje regionalne saradnje.\n"Ako Otvoreni Balkan postoji na nivou površine i pogotovu ako ne učestvuju sve zemlje regiona, sumnjam da će to imati ikakvog doprinosa za regiju, ali ako to bude približavanje i rešavanja odnosa onda bi moglo da bude pozitivno. Ipak, nemam neki utisak da su lideri regiona voljni da smanjuju tenzije, političke krize i rešavaju bilateralne sporove i u tom smislu nisam baš optimističan u vezi sa tom inicijativom", rekao je Biber.\nNaveo je da je situacija u regionu zabrinjavajuća zbog čega je neophodno snažno zajedničko angažovanje EU i SAD\nBiber je ocenio da se trenutno u regionu ne vidi jasno angažovanje EU u rešavanju otvorenih pitanja, a da je stanje prilično zabrinjavajuće.\nSmatra da je posebno zabrinjavajuće u Bosni i Hercegovini, gde se povodom pitanja izbornog zakona još više ide ka etničkim podelama.\n"U BiH je puno napeto, jer su razgovori o izbornim reformama i pretnje, pogotovo Milorada Dodika, jako ozbiljni i pretvorili su se u neku atmosferu straha koja vodi do političke situacije koja može voditi, možda ne do rata, ali do sukoba i do još veće političke blokade nego što je to sada. Znači poruke iz BiH nisu baš ohrabrujuće, više zvuči da rešenje koje se tiče izbornog zakona BiH vuče prema većem stepenu etničke podele u političkom sistemu nego da se to smanjuje. To ima posledice na ceo region", kaže Biber.\nPrema njegovim rečima, ni situacija u Srbiji se ne poboljšava i nema perspektive, dok se situacija povodom lokalnih izbora u Severnoj Makedoniji može sagledati i kao posledica blokade evropskih integracija.\nKako ocenjuje, ostavka premijera Zorana Zaeva zbog poraza vladajuće stranke na lokalnim izborima je dobra politička poruka preuzimanja odgovornosti za izborni rezultat, što nije baš uobičajeno u regionu.\n"S druge strane, zabrinjavajuće je zato što nacionalistička opozicija nije sprovela neke refome od kad je izgubila vlast, a Gruevski se verovatno želi vratiti iz Budimpešte u nekom trenutku. To je jako loše za region, a posebno je loše jer je gubitak na lokalnim izborima do određene mere i posledica blokade Bugarske prema Severnoj Makedoniji", navodi Biber i dodaje da je na taj način i EU imala deo svoje uloge na rezultat izbora.\n"Ne vidim poruke i pokušaje EU da se ozbiljno bavi regionom i time pokuša da rešava otvorena pitanja koja postoje", smatra Biber.\nStručnjak za Balkan Florijan Biber ističe da je poželjno da se SAD na konstruktivan način uključe u rešavanje pitanja u regionu, ali da samo u saradnji sa EU može biti rezultata.\nKaže da treba videti kako će izgledati angažovanje izaslanika predsednika Bajdena za region, jer "prethodna administracija to nije radila na konstruktivan način u saradnji sa EU".\n"Pitanje je šta to konkretno znači. SAD su puno slabije nego pre 10 ili 15 godina u regionu u smislu legitimiteta i takođe u smislu drugih aktera koji su jači. Sada puno zavisi do koje mere SAD će pokušavati da guraju stvari. Takođe SAD mogu samo zajedno sa EU da donesu neke rezultate. Znači pitanje je do koje mere postoji neka ozbiljna saradnja i spremnost za dugoročnije angažovanje i sagledavanje šire regionalne slike", kaže Biber.\nKosovo Srbi Briselski dijalog Florijan Biber\nBiber: Zbog čega bi Srbija i Kosovo postigli sporazum ukoliko ne postoji nagrada za to\nProfesor na Univerzitetu u Gracu Florijan Biber kaže da u slučaju da sutra dođe do normalizacije odnosa Srbije i Kosova, Beogradu to ne bi otvorilo vrata članstva u Uniji. Podseća da Severna Makedonije nije nagrađena za sve što je uradila da bi skinula blokadu Grčke za njen dalji evropski put, i da je poruka koja se u vezi sa tim šalje regionu "zaboravite na to", prenosi N1.\nBiber kritikovao Lajčaka: Mapa koju drži u kancelariji je velika greška\nBiber: Nepoverenje opšti problem Zapadnog Balkana


Sven Väth na Sea Dance festivalu – CLUBBING.RS\nMay 17, 2019 • No Comments •Festival Najave Sea Dance Vesti\nČoveka koji je ispisao prošlost, sadašnjost, a zasigurno i budućnost elektronske muzike, stvorivši savremeni zvuk nekoliko vodećih muzičkih stilova današnjice, fanovi popularno zovu Papa Sven, priznajući mu tako njegovu istinsku ulogu pokretača i lidera svetske tehno zajednice. Slavni Nemac iz Frankfurta na glavnu binu pored tirkiznog mora donosi hitove koji su ga učinili simbolom evropskog dance zvuka još ranih devedesetih, ali i najnovija izdanja jedne od najvećih izdavačkih kuća u istoriji “Cocoon” koja već dve pune decenije oblikuje trendove na svetskoj elektronskoj sceni objavljujući izdanja producenata kao što su Richie Hawtin, Ricardo Villalobos, Guy Gerber i desetine drugih.\nKompleti ulaznica za tri festivalska dana mogu se kupiti po promo ceni od 2.990 dinara, što predstavlja čak 50% popusta u odnosu na finalnu cenu. Pored redovnih ulaznica, za koje vlada veliko interesovanje, u prodaji se mogu naći i VIP GOLD trodnevne ulaznice po ceni od 12.000 din, kao i ulaznice za festivalski kamp po ceni od 2.990 din. Karte se mogu kupiti putem zvaničnog sajta Sea Dance Festivala www.seadancefestival.me.\nNa sajtu zvanične turističke agencije www.exittrip.org, dostupni su i turistički paketi koji pored ulaznica, sadrže i razne opcije za smeštaj i prevoz.\nTags: Bekfleš, Darko Rundek, David Guetta, Fox, Hazze, Kuku$, Ofenbach, Robin Schulz, Surreal, Sven Väth


Otvorena obilaznica Zemun – Borča – Pančevo i novih 4,3 km puta – Borča\nNatalija iz Borče uslikala najlepsu fotografiju Beograda\nKako je sagradjen Pančevački most?! Ove forografije niste videli (Foto)\nReč je o deonici od Ovčanskog do Pančevačkog puta, koja obuhvata i most preko pruge dužine 544 metara i most preko kanala Sebeš dužine 120 metara, ukupne dužine oko 4,3 kilometaraReč je o deonici od Ovčanskog do Pančevačkog puta, koja obuhvata i most preko pruge dužine 544 metara i most preko kanala Sebeš dužine 120 metara, ukupne dužine oko 4,3 kilometar\nDanas je zvanično otvoren deo pristupne saobraćajnice za Pupinov most, od Ovčanskog do Pančevačkog puta.\nReč je o deonici od Ovčanskog do Pančevačkog puta, koja obuhvata i most preko pruge dužine 544 metara i most preko kanala Sebeš dužine 120 metara, ukupne dužine oko 4,3 kilometara.\nMost između Zemuna i Borče je otvoren za saobraćaj u decembru 2014. godine.\nGlavni izvođač radova na tom projektu je bila kineska kompanija CRBC, a podizvođač domaća firma MBA Ratko Mitrović-niskogradnja koja je bila angažovana na izgradnji pristupne saobraćajnice.\nTakozvana Severna tangenta, od saobraćajnice T6 do Pančevačkog puta, pristupni je put Pupinovom mostu preko Dunava, između Zemuna i Borče. Severna tangenta počinje saobraćajnicom T6 od Novosadskog puta preko Ulice Cara Dušana.\nZavršetkom cele pristupne saobraćajnice mostu tranzit će biti izmešten iz centra Beograda, a ona će sa po tri saobraćajne trake povezati Beograd na pravcu od Zrenjaninskog do Pančevačkog puta. Ta saobraćajnica će povezati četiri putna pravca – od Beograda ka Šidu, Horgošu, Zrenjaninu i Vršcu.\nOtvaranju su prisustvovali premijer Vučić, potpredsednica vlade i ministarka građevinarstva, saobraćaja i infrastrukture Zorana Mihajlović, kao i gradonačelnik Beograda Siniša Mali.


Kanje Vest će se kandidovati za američkog predsednika - GRAZIA Srbija\nKanje Vest se ne ustručava da postavi ambiciozne ciljeve. Na Dan nezavisnosti, Kanje se obratio svojoj multimilionskoj publici na Twitteru i u šali izjavio da se nominovao za mesto šefa države. „Sada moramo ispuniti američko obećanje verujući Bogu, objedinjujući našu viziju i gradeći našu budućnost. Kandidujem se za predsednika Sjedinjenih Država!“ Na kraju je reper stavio emojis sa američkom zastavom i hashtagom #2020VISION.\nŠef kompanije Space X, Ilon Musk već je izrazio podršku Kanjeu napisavši na društvenim mrežama da Vest može računati na njegovu "punu podršku".\nAli supruga Kanjea, Kim Kardašijan podržala je kandidaturu prilično suzdržano. U komentarima na Vestov post, korisnici primećuju da je u mnogim državama prekasno za glasanje kao nezavisnog kandidata. Stoga je trenutno nejasno da li će reper zaista učestvovati na izborima ili je ovo samo još jedan potez porodice Kardašijan-Vest.\nVredi napomenuti da ovo nije prva takva izava Kanjea Vesta. U novembru 2019. godine, govoreći na Festivalu brzih inovacija u Njujorku, govorio je o svojoj nameri da se kandiduje na američkim predsedničkim izborima. Izgovarajući frazu „Kada se kandidujem za predsednika“, reper je čuo smeh u sali i pitao: „Čemu se smejete?“, i u istom ozbiljnom duhu nastavio je da govori o predstojećim promenama u zemlji posle pobede na izborima.


Šest država traži vraćanje viza za Balkan - B a l k a n o i d\nHome » Balkan » Bezvizni režim » eu » Lažni azilanti » srbija » vraćanje viza » Šest država traži vraćanje viza za Balkan\nŠest zemalja Evropske unije zatražilo je pre dva dana od evropske komesarke za unutrašnje poslove Sesilije Malmstrem da EU do kraja godine preduzme mere za suspenziju bezviznog režima, saznaje “Blic”. Ovaj zahtev se odnosi na države zapadnog Balkana kojem pripada i Srbija. Dobro upućeni izvor “Blica” kaže da to ne znači da će građanima Srbije biti uskraćeno putovanje bez viza, ali da ni to ne treba isključiti.\nSve više lažnih azilanata vraćaju u Srbiju\nKako “Blic” saznaje, zahtevi su upućeni pismom koje su potpisale Belgija, Luksemburg, Švedska, Nemačka i Holandija. Ove države nisu eksplicitno napisale na koje se zemlje zapadnog Balkana odnosi zahtev, već se traži mogućnost suspenzije putovanja bez viza za ceo prostor. Dobro upućeni izvor “Blica” navodi da šest članica EU u obrazloženju navodi da mesecima imaju priliv lažnih azilanata sa prostora zapadnog Balkana i da zbog toga traže od EU da preduzme odgovarajuće mere.\n- To praktično znači da se od Brisela traži da do kraja godine usvoji izmenu regulativa kojima će uvesti kao mogućnost uskraćivanje Šengena. Preciznije objašnjeno u pismu se zahteva da se propišu uslovi za uvođenje suspenzivne klauzule na bezvizni režim i to bi trebalo da bude usvojeno na nivou cele EU - kaže “Blicov” izvor.\nKako dodaje, sada se ne može govoriti na koje vreme bi suspenzija bila usvojena i Brisel bi tek trebalo da odredi da li je to na tri ili šest meseci ili čak i duži period.\nSrbija, kako sada stvari stoje, od šest država koje su uputile pismo komesarki Malmstrem nema problem u Francuskoj i Holandiji.\nMeđutim, ima u Nemačkoj gde su zahtevi za suspenziju sve glasniji. Tamošnji mediji pišu da “eksplodira” broj srpskih i makedonskih azilanata u Nemačkoj. Statistika kaže to isto - u januaru 2010. je bilo 68 zahteva za azil iz Srbije, u januaru ove godine 697, a tokom prošlog meseca 1.395. Pored jednog broja pokrajinskih ministara unutrašnjih poslova, reagovao je i savezni ministar Hans Peter Fridrih, tražeći proveru vizne slobode za Srbiju i Makedoniju.\nNemački mediji navode da će azilanti i vizna sloboda sa Srbiju i Makedoniju biti razmatrana i na samitu EU ministara unutrašnjih poslova i prava 25. oktobra.\nBanović: nije ugrožen režim\nNačelnik Uprave granične policije Nenad Banović izjavio je da režim putovanja bez viza nije ugrožen uprkos povećanju broja lažnih azilanata u Nemačkoj. On je rekao da je u prvih osam meseci broj lažnih azilanata iz Srbije u Nemačku iznosio 2.714.\nOznake: Balkan, Bezvizni režim, eu, Lažni azilanti, srbija, vraćanje viza


Lekcije koje treba da savladaš na putu odrastanja — Wannabe Man\nLekcije koje treba da savladaš na putu odrastanja\nČim prestaneš da budeš tinejdžer više nisi toliko klinac da možeš da se provlačiš sa nezanjem o nekim bitnim životnim stvarima. Odrastanje traje još neko vreme nakon izlaska iz puberteta, a ovo su stvari koje treba da naučiš.\nTreba da se potrudiš da bi dobio ono što želiš\nUspeh ti neće doći sam od sebe, niti će ti se sva otvoriti samo zato što si stekao diplomu. Potrebno je da budeš zainteresovan, uključen i vredan, da pratiš i skupljaš sve informacije o onome što te zanima i da istrajno radiš na postizanju svojih ciljeva.\nNi onaj tip kome sve ide bolje od tebe, pa još i bolje izgleda, ni ona cura što ti se sviđa, a kojoj ne smeš da priđeš jer pretpostavljaš da je daleko iznad tvog nivoa. Svi imaju slabosti, strahove, komplekse, probleme sa kojima ne znaju kako da izađu na kraj, svi su stidljivi i nesigurni u manjoj ili većoj meri i negde nisu zadovoljni sobom – ni svojim telom, ni svojom ličnošću.\nIzgubićeš kontakt sa većim delom društva iz srednje škole\nSvako ide svojim putem – sa delom ekipe ostaćeš u kontaktu, jer vam putevi leže u istom smeru, a sa većinom ćeš izgubiti kontakt. Na kraju, ostaće ti možda par bliskih prijatelja iz srednje škole i to nije ni tužno, ni neobično, prosto je tako.\nKljučne reči blogblogoviBrankica MiloševićLekcije koje treba da savladaš na putu odrastanjamagazin za muškarcemuški magazinodrastanjesazrevanjeWannabe Man